10 Cara Berjimat Sehingga 50% Kos Pengangkutan Sewaktu Travel Di Eropah

Alhamdullilah sudah sebulan berakhirnya trip ke Eropah. Untuk kali ini, route pengembaraan saya adalah dari Kuala Lumpur – Paris – London – Edinburgh – Dundee – Glasgow –Manchester – Bruges – Brussels – Paris – Kuala Lumpur.

Semasa berhari raya, saya dihujani beberapa soalan berkenaan macam mana untuk merancang trip ke Europe, budget, makanan dan lain-lain.

Ramai beranggapan melancong ke Eropah memerlukan bajet yang tinggi. Yup, sebenarnya memang tinggi tetapi dapat dikurangkan jika kita merancang dengan bijak.

Disini saya sediakan 10 tip bagaimana saya dapat kurangkan sehingga 50% untuk kos pengakutan ketika di Eropah dan berbelanja sebanyak RM1,800 untuk kos pengakutan.

Berikut apa yang telah saya aplikasikan di sepanjang trip ini:

Untuk trip kali ini saya sangat bertuah kerana saya mendapat harga tiket sebanyak RM1350 untuk perjalanan dari Penang- Kuala Lumpur – Paris (pergi balik) dengan menggunakan Qatar Airways.

Bagi saya perjalanan dari KL- Paris kebiasaanya adalah RM2500 (harga skyscanner).

Di sini saya telah mendapat penjimatan sebanyak RM1,150. Cuba bayangkan jika anda pergi bersama keluarga , nilai ini amat bermakna.

Jadi, rajin–rajinlah menyemak harga di Skyscanner. Jika harganya murah , teruslah beli. Jangan tunggu lama-lama.

Harga yang saya rasakan murah untuk ke Eropah adalah di bawah RM2000. Jika lebih dari itu, lebih baik tunggu.

2. Penjimatan CDG Airport transfer dengan Easybus

Sewaktu kunjungan lepas ke Paris, saya menggunakan perkhidmatan keretapi yang nilainya mencecah sebanyak 10 Euro.

Saya terfikir, adakah ada cara lain yang lebih murah ? Ada, anda boleh layari www.easybus.com/en/paris-cdg-airport.

Harga tiket saya untuk perjalanan dari CDG Airport ke pusat bandar adalah sebanyak 4 Euro.

Jadi di sini saya telah mendapat penjimatan sebanyak 8 Euro pergi balik (RM35)

3. Penjimatan untuk perjalanan dari Paris ke London

Untuk ke London dari Paris, ada beberpa pilihan pengakutan seperti keretapi, bas dan kapal terbang.

Bagi saya mengunakan perkhidmatan keretapi seperti Eurostar amal mahal. Tambangnya mencecah sebanyak 55 Pound( harga paling murah ).

Pilihan saya adalah bas. Antara operator yang popular untuk route ini adalah Eurolines dan Megabus.

Sejak 2 bulan sebelum perjalanan, saya telah mengkaji harga kedua-dua operator ini.

Harga Megabus yang paling murah adalah sebanyak 18 Euro dan untuk Eurolines adalah sebanyak 8 Euro (RM35). Harga ini adalah sangat murah untuk perjalanan yang memakan masa 6 jam.

Jadi saya memilih Eurolines untuk London. Di sini saya telah berjimat sebanyak 10 Euro (RM45).

Kota Paris amat lah cantik sengan seni bina yang unik. Jika di Paris pengangkutan yang utama adalah Metro. Ada antara kita suka membeli day pass sama ada one day atau lebih.

Pada pengamatan saya, day pass amatlah rugi. Ini kerana di sekitar bandar Paris anda boleh berjalan kaki dari satu tempat ke satu tempat yang lain.

Lebih jimat jika membeli single ride yang berharga sebanyak 1.8 Euro. Jika anda ke sana beberapa hari dan ramai, saya galakkan anda membeli 10 tiket yang berharga sebanyak 14.1 Euro. Disini saya telah untung sebanyak 4 Euro (RM16).

5. Penjimatan pengangkutan di Kota London

Day travel card VS Oyster card. Saya memilih Oyster Card. Ini adalah kerana jika anda travel disekitar Zon 1- 2 jika mengunakan Oyster Pass harganya adalah 6.5 pound sehari berbanding dengan travel card yang berharga 12.10 pound.

Di sini saya telah mengurangkan kos travel sebanyak 12 pound untuk 2 hari di Kota London (RM65)

Ryan Air merupakan syarikat penerbangan tambang murah berpengkalan di Dublin.

Harga tiket untuk penerbangan dari London ke Glasgow adalah sebanyak 15 pound dan dari Manchester ke Brussels adalah sebanyak 20 pound. Harga bas pun lebih mahal dari ini.

Pada pandangan saya, Ryan Air menawarkan harga yang sangat murah dan sangat berbaloi. Ada sesetengah destinasi Ryan Air adalah jauh dari bandar. Jadi seelok-eloknya cuba elakkan destinasi tersebut.

Ryan Air agak kerap menawarkan harga murah. Jadi jangan segan-segan untuk melayari website mereka.

Harga regular untuk penerbangan dari London ke Glasgow adalah sebanyak 23 pound dan untuk ke Brussels adalah 51 pound. Jadi saya telah berjimat sebanyak 29 pound (RM150).

Baca: 17 Lokasi Menarik Di Eropah Tengah Tapi Kurang Diketahui Oleh Ramai Traveller

7. Penjimatan pengangkutan dari London Victoria ke London (Stansted)

Dari London Victoria mengambil masa selama 1 jam 15 minit ke London Stansted. London ( Stansted) merupakan hub untuk Ryan Air.

Jika mengunakan bas, syarikat bas yang popular adalah Terravison. Jika anda membeli online harga nya adalah sekitar 8 pound – 10 pound. Jika walk in harga sekitar 10 pound.

Manakala, jika menggunakan National Expres harga tiket adalah sekitar 8 pound ke 10 pound.

Tetapi, jika anda menggunakan Easybu.com harga yang paling murah yang saya berjaya beli adalah serendah 2 pound .Wow! Disini penjimatan yang saya perolehi adalah sebanyak 8 pound (RM45) sehala. Cuba bayangkan jika 2 hala.

Dari Glasgow ke Edinburgh (1 jam ), Dundee ke Glasgow (2 jam), Glasgow ke Manchester (5 jam) , saya menggunakan perkhidmatan Megabus.

Megabus antara syarikat bas yang terkenal di Eropah mahupun USA. Saya berjaya membeli tiket dengan harga yang paling rendah iaitu dari Glasgow ke Edinburgh (1 pound), Dundee ke Glagsow (3 pound) dan Glasgow ke Manchester (5 pound). Menarik bukan?

Jika ingin membeli dengan Megabus, pastikan anda sentisa melayari laman web mereka sekurang-kurangnya 2 bulan sebelum trip bermula.

Tempahan akan dibuka bermula daripada 6 ke 8 minggu sebelum. Jadi, haruslah rajin-rajin untuk buat research.

Harga normal untuk trip ni adalah Glasgow ke Edinburgh (7 pound), Dundee ke Glasgow (9 pound) dan Glasgow ke Manchester (15 pound ). Saya berjaya jimatkan kos pengangkutan sebanyak 22 pound (RM120)

9. Kadang kadang ScotRAIL pun murah jugak

Untuk destinasi Edinburgh ke Dundee, saya tidak berjaya untuk membeli tiket Megabus yang bernilai 1 pound.

Jadi saya mencari pilihan lain iaitu mengunakan perkhidmatan keretapi ScotRAIL. Harga yang saya beli sama dengan harga yang ditawarkan oleh Megabus iaitu sebanyak 5 pound.

Apa yang saya ingin simpulkan adalah yang murah tidak selama-lamanya murah dan yang mahal tidak sentiasa mahal. Jadi, yang pasti kena rajin mencari.

Untuk ke Paris dari Brussels, jika menggunakan bas samada Megabus atau Eurolines harga nya adalah 15 Euro. Saya cuba mencari alternative lain.

Akhirnya saya berjaya membeli dengan harga 15 Euro menggunakan keretapi IzyThals. Murah sangat! Tetapi mereka sangat berkira dengan luggage. Pastikan mengikut berat yang dibenarkan. Jika tidak 30 Euro akan melayang.

Harga biasa untuk route ini adalah sebanyak 30 Euro. Jadi saya telah berjaya mengurangkan kos sebanyak 15 Euro (RM65).

Apa yang dapat saya simpulkan, harga pengangkutan ke Eropah dan sekitar Eropah boleh dikatakan agak mahal.

Tetapi jika kita rajin membuat kajian terlebih dahulu dan membeli lebih awal, kosnya dapat dikurangkan berkali ganda.

Anda dinasihatkan supaya tidak terikat dengan satu syarikat sahaja. Cuba explore more dan buat perbandingan harga. Apa yang penting adalah rajin, rajin, rajin untuk membuat kajian dan bertanya.

Baca lagi: 3 Perkara Asas Ini Boleh Bantu Anda Berjimat Sewaktu Travel Di Eropah


11 Simbol Amaran Pada Kereta Yang Anda Perlu Tahu

Kereta merupakan kenderaan yang memudahkan anda untuk ke sesuatu destinasi.  Malah, kereta juga memerlukan penjagaan rapi kerana jika rosak pasti menelan belanja yang banyak.

Tahukah anda bahawa kereta juga akan menunjukkan simbol amaran jika kereta tidak dalam keadaan yang baik? Terbaharu, seorang pengguna Twitter @dabooradzi telah berkongsi beberapa simbol amaran yang beliau dapati melalui pembacaan di blog Maukerja. Baca perkongsian beliau di bawah ini:

Sebagai seorang lady driver yang pergi balik kerja sensorang, I akan make sure I faham semua 11 simbol emergency yang ada kat kereta ni. Kalau jadi apa-apa nanti senang!

1. Amaran Brake TanganAda masalah pada sistem brek, ABS / cecair brake berkekurangan (Low brake fluid) pic.twitter.com/54NorzZGgZ

Ada masalah pada sistem brek, ABS atau cecair brek berkurangan.

Cepat-cepat berhentikan kereta dan buka bonet. Biarkan sehingga suhu panas berkurangan.

Cecair coolant atau penyejuk kereta rendah. Semak dan tambah cecair penyejuk atau coolant segera!

Enjin kereta anda kekurangan minyak hitam atau minyak enjin, tukarkan dengan minyak enjin yang baru.

Cas bateri kurang atau alternator ada masalah. Sementara belum pergi bengkel, boleh berhenti gunakan aircond atau radio.

Berkemungkinan beg udara ada kerosakan dan anda kena cepat-cepat ganti.

Cecair brek anda berada pada tahap rendah, periksa tahap cecair kerana ia akan berkurangan apabila brakepads habis.

Ada pelbagai faktor sebenarnya. Kurang kuasa enjin, atau elektrikal sensor anda ada masalah.

Yang ini sebab kadangkala terpasang waktu pagi.

Selalunya pemandu gunakan apabila keadaan sedang berkabus.

TCS berada didalam mod pilihan ‘Off – Tidak aktif’. TCS adalah sistem yang kawal tayar daripada tergelincir dan memastikan cengkaman tayar pada permukaan jalan.

Perkongsian ini pastinya dapat dimanfaatkan oleh anda diluar sana. Jika tiba-tiba simbol-simbol ini menyala, anda sudah tahu apa yang berlaku. Adakah anda tahu JPJ telah memanggil 7 jenama kereta kereta beg udara Takata?

JPJ Keluarkan 7 Jenama Kereta Yang Dipanggil Semula Untuk Beg Udara Takata

Anak Kekal Selamat Walaupun Kereta Terbalik, Wanita Ini Kongsi Pentingnya ‘Car Seat’


Apa Ada Dengan ‘Air Max Day’?

Bulan Mac merupakan bulan yang ditunggu-tunggu oleh penggemar kasut model Air Max buatan Nike di seluruh dunia. Pada tahun 2014, Nike buat pertama kalinya telah mengisytiharkan bahawa tarikh 26 Mac setiap tahun akan disambut sebagai perayaan Hari Air Max (Air Max Day) di seluruh dunia. Tarikh ini dipilih sebagai mengingati tarikh Nike mengeluarkan kasut Air Max 1 mereka buat pertama kalinya pada 26 Mac 1987.

Pada ketika itu, kasut Air Max 1 (juga dipanggil Air Max 87) ini dianggap telah mendahului zamannya dengan rekaan futuristik serta trademark-nya yang tersendiri iaitu sistem ‘Air Cushioning’ yang jelas kelihatan, hasil rekaan pereka terkenal mereka iaitu Tinker Hatfield. Menariknya, Tinker menjelaskan bahawa kasut Air Max 1 ini terinspirasi daripada rekaan struktur kerangka sebuah bangunan di Paris iaitu Centre Georges Pompidou, rekaan arkitek terkenal Itali iaitu Renzo Piano.

Sejak tahun 2014, Nike telah melaksanakan pelbagai acara menarik sempena perayaan Air Max Day. Pelbagai model Air Max sama ada yang baru atau yang lama telah diperkenalkan semula. Antaranya ialah Air Max Zero (2016), Air Max 1 ‘Master’ & Air VaporMax (2017) dan Air Max 93 (2018).

Pada Air Max Day 2016 juga, Nike telah mengadakan satu kempen undian yang dipanggil ‘Vote Back’ di mana para penggemar Air Max boleh mengundi kasut Air Max kegemaran mereka dari masa lampau, dan model yang menerima undian paling banyak akan di’retro’kan semula pada Air Max Day 2017. Seperti yang dijangka, Air Max 1 Atmos (Elephant) yang dikeluarkan pada tahun 2007 telah menerima undian terbanyak dan telah dikeluarkan semula pada Air Max Day 2017. Juga seperti yang dijangka, kasut ini habis dijual dalam masa beberapa jam sahaja.

Nike juga telah mengadakan satu kempen yang sangat menarik pada Air Max Day 2017 yang diberi nama ‘Vote Forward.’ Beberapa orang ‘fashion & trend influencers’ dari seluruh dunia yang digelar ‘Revolutionairs’ telah dijemput ke ibu pejabat Nike di Beaverton, Oregon untuk mengilhamkan semula Air Max dengan citarasa mereka sendiri. Para penggemar Air Max di seluruh dunia kemudiannya akan mengundi hasil rekaan para ‘Revolutionairs’ ini di laman web Nike dan rekaan yang mendapat undian tertinggi bakal direalisasikan oleh Nike pada Air Max Day 2018.

Sean Wotherspoon, seorang usahawan serta penggemar ‘vintage streetwear’ dari Richmond, Virginia telah memenangi kempen ‘Vote Forward’ ini dengan rekaan uniknya Air Max 97/1 (Hybrid Air Max 97 dan Air Max 1) dengan menggunakan material corduroy. Rekaan Sean Wotherspoon (yang juga pemilik rangkaian kedai streetwear terkenal ‘Round Two’) yang sangat menarik serta ditunggu-tunggu ini akan dikeluarkan di seluruh dunia pada hari Isnin, 26 Mac 2018.

P/S : Sejumlah kecil kasut Nike Air Max 97/1 rekaan Sean Wotherspoon sebenarnya telah dikeluarkan pada hujung tahun lalu di sebuah butik iaitu Need Supply Co. di Richmond, Virginia namun acara itu telah dibatalkan atas nasihat polis Virginia kerana hampir 500 orang yang beratur telah bertindak agresif dan bertolak-tolak serta bergaduh untuk mendapatkannya. Jadi mohon jangan berebut pada 26 Mac depan!


Apa Anda Boleh Lakukan Dalam Lima Jam Transit Lapangan Terbang Changi, Singapura

Jika anda pernah ke Lapangan Terbang Changi Singapura ini pasti anda tahu kenapa ia digelar lapangan terbaik dunia. Bukan sahaja besar tetapi kemudahan yang disediakan amat menarik.

Baru-baru ini pengguna Facebook Iqbbar Z. Azhar telah berkongsi pengalaman dia berada dalam Lapangan Terbang Changi selama 5 jam. Baca perkongsian dia di bawah ini:

Kebiasaanya transit di sini kalau penerbangan dari Ipoh. Bagi anda yang tidak tahu, Ipoh juga ada lapangan terbang. Changi airport menjadi tempat saya transit apabila on dan off dari job outstation sejak 2013 lagi. Rajin sikit hari ini nak beri short review dan pengalaman di sini.

Untuk pengetahuan anda, Changi airport terdiri daripada 4 terminal iaitu T1, T2, T3, dan T4. Jadi, sekarang ini transit di T3 dan tidak sempat untuk pergi semua tempat. Saya hanya sempat berkunjung ke T1 dan sebahagian tempat di T3.

Terdapat TV skrin besar untuk tontonan umum di mana boleh memuatkan sehingga 200 orang. Anda boleh menonton filem percuma sambil-sambil menunggu penerbangan anda. Malah, terdapat juga panggung wayang yang berbayar di T2 dan T3, akan tetapi ianya hanya ada di transit view bermaksud ia berada dalam bahagian free duty selepas immigration check.

Selain itu, terdapat pelbagai taman permainan untuk kanak-kanak,dan dewasa. Jika anda ingin mencuba gelongsor tubular ini atau dipanggil ‘The Slide’, anda harus membeli-belah dalam lapangan terbang dengan minimum sebanyak SGD10 dalam satu resit dan hari yang sama barulah boleh tebus baucer. ‘The Slide’ ini teretak di bahagian awam dan ketinggiannya adalah 12m atau bersamaan 4 tingkat.

Malah, terdapat taman rama-rama dalam transit T3 menjadikan ia lapangan pertama di dunia yang memiliki taman rama-rama.

Paling menarik di T1 adalah terdapat kolam renang dalam lapangan terbang. Bayaran masuk hanyalah SGD17 (~RM51.50) sahaja. Anda akan dihidangkan dengan pemandangan kapal terbang di awan sambil mandi dalam kolam jacuzzi. Jika anda transit lama di sini, bolehlah bawa pakaian renang.

Menarik bukan? Untuk 5 jam memang tidak cukup. Banyak lagi human Art yang lain belum explore.


Apa Anda Boleh Tuntut Bila ‘Flight Delay’ Atau Dibatalkan Masa Travel Di Eropah

Saya ingin berkongsi dengan anda apakah hak anda sebagai pengguna apabila penerbangan anda delay atau dibatalkan di negara-negara Eropah.

Mengikut akta European Commission – 261/2004/EC, penumpang boleh mendapat pampasan dari segi penginapan, tiket baru dan juga wang tunai (ketiga-tiga sekali) dalam keadaan tertentu.

Pertamanya, penerbangan dibatalkan atau delay agak kerap berlaku. Sepanjang 12 bulan lalu saya sudah mengalaminya 4 kali:

1. Disember 2016 – VIE-CDG (Air France)
2. Disember 2016 – VIE-BUD (Austrian)
3. Februari 2017 – VIE-CDG (Vueling)
4. Disember 2017 – FCO-VIE (Eurowings)

Penumpang layak dapat gantian tiket dan hotel percuma

Dalam kes 1, 2 dan 4 pihak airline memindahkan saya ke penerbangan keesokan hari dan memberi hotel 4* berdekatan lapangan terbang, termasuk makanan, sebagai pampasan. Kes 2, Vueling tidak mempunyai kaunter di VIE jadi saya terus beli tiket sendiri saja dengan Air France.

Gantian pembayaran mengikut akta European Commission – 261/2004/EC

Kes 1,2 dan 3 juga mendapat balik pampasan EUR 350 (voucher penerbangan), dan 2 kali EUR 250 (tunai). Kes 4 baru saja berlaku dan saya kini dalam proses meminta gantirugi EUR 350 (terpaksa hilang 1 hari bekerja. Jadi ia adil dan bukan kira ‘ambil untung’).

EUR 250 ini ialah pampasan tunai yang telah ditetapkan dalam akta ini bagi penerbangan lebih daripada 1,500KM. Dalam kes Air France, mereka menawarkan alternatif EUR 350 jika penumpang ambil flight voucher.

Di sini saya ceritakan kronologi peristiwa Ahad lepas sewaktu penerbangan saya dibatalkan:

1. Penerbangan asal FCO-VIE sepatutnya berlepas 21:31 malam. Ia ditunda ke 22:05 dan kemudiannya 22:45. Selepas itu pengumuman dibuat di gate bahawa ia telah dibatalkan terus. Sebab pembatalan tidak didengari dengan jelas.

2. Mengikut undang-undang EU, semua penumpang perlu diberitahu apakah hak mereka. Jadi kertas diedarkan. Kertas yang diberikan dalam Bahasa Inggeris, dan ini berlaku di Itali. Jadi anda boleh teka berapa ramai orang di situ yang betul-betul faham apa yang mereka boleh tuntut.

3. Oleh kerana ia sudah lewat malam, semua penumpang akan diberi tiket untuk esok. Kaunter tiket sudah tutup jadi tidak ada kata putus bilakah kami akan berlepas semula.

4. Pada pukul 1 pagi, penumpang dihantar ke Holiday Inn Rome. Pukul 6.15 pagi perlu tunggu bas untuk balik ke airport dan mendapatkan tiket baru.

5. Pukul 7.30 pagi saya mendapat tiket baru untuk penerbangan pukul 15:40. Jadi tunggu di airport saja. Makanan diberi percuma tapi kena tunggu pukul 10 pagi. Dari segi nilai tak begitu banyak (mungkin EUR10) jadi saya beli sendiri saja.

6. Pada masa yang sama saya menghubungi pihak Eurowings dengan email untuk meminta pampasan. Tiada jawapan sampai hari ini.

7. Semalam saya mengisi borang di laman web Schlichtungsstelle für den öffentlichen Personenverkehr e.V iaitu badan di Jerman yang mengendalikan arbitrasi sebegini. Mereka menjawab hari ini bahawa mereka sudah memulakan proses bagi pihak saya.

Tidak semua kes sebegini memerlukan penglibatan pihak ketiga. Dalam kes Air France dan Austrian Airlines, mereka sendiri beri pampasan itu dalam masa 2 minggu. Dalam kes Vueling, saya terpaksa gunakan pihak ketiga juga.

Amaran : Terdapat banyak syarikat yang membuat claim sebegini bagi pihak penumpang, kemudian mengambil 25% daripada pampasan ini. Pastikan anda tidak ditipu.

8. Sekarang saya sedang menunggu proses ini untuk habis. Tidak pasti lagi berapa minggu.

9. Maklumat lengkap tentang hak penumpang ini ditulis di laman web Europe.eu.

Baca lagi: 6 Punca ‘Flight Delay’ Sesuka Hati Mereka


Apa Anda Buat Di Masa Terluang? Jawab Survey Ini Dan Bantu Kami Fahami Pengguna Digital

Dalam dunia yang serba maju, kami yakin anda mendapatkan info terkini, berhubung, membeli-belah bahkan menjana pendapatan hanya menerusi platform digital. Segalanya kini di hujung jari anda sahaja dengan menggunakan segala platform digital yang ada.

Jadi, kali ini kami ingin menjalankan kaji selidik pengguna yang melayari platform digital kami. Ini bertujuan untuk memahami minat pengguna digital di waktu lapang.

Kaji Selidik Pengguna Digital Media Prima 2020
Hanya luangkan 5 minit masa korang untuk menjawab soalan-soalan di bawah dan rebut peluang untuk memenangi realme Buds Air Neo dan realme Watch.

Terima kasih kerana sudi meluangkan masa untuk menjawab survey ni. Anda sedikit sebanyak telah membantu kami mendapatkan pandangan lebih jelas tentang pengguna digital platform Media Prima bagi tahun 2020.

Ini beberapa artikel terbaru yang anda mungkin berminat untuk teruskan bacaan. Klik pada pautan di bawah.

PM Umum Lanjutan Moratorium Dan Bantuan Bank Bersasar Kepada Golongan Memerlukan

‘Claim’ Sabah Bukan Milik Malaysia, Kenyataan Setiausaha Luar Filipina Ini Cetus Kontroversi

Koleksi Eksklusif Liverpool FC Champions Range Kini Tersedia Di Butik Al-Ikhsan Sports


Apa Anda Lakukan Apabila Nampak OKU Yang Kelihatan Seperti Perlu Dibantu

Sesekali anda terserempak dengan Orang Kelainan Upaya (OKU) dan ingin sekali membantu, tetapi tidak tahu cara bagaimana untuk menunjukkan keprihatian anda. Risau jika salah caranya, OKU itu berkemungkinan akan terasa hati atau marah.

OKU juga manusia biasa seperti anda cuma keupayaan atau bentuk zahirnya berbeza. Namun dari segi personaliti dan perasaan, masih sama seperti orang lain.

Ada di antara mereka yang mempunyai masalah kurang keyakinan diri, ada juga yang sombong. Tidak kurang juga yang mudah mesra, senang menerima bantuan yang dihulurkan orang awam walaupun mereka mampu melakukannya sendiri.

Jika anda ternampak seorang OKU seperti saya ingin melintas jalan, apa yang perlu anda lakukan?

Cuba gunakan kaedah seperti di bawah ini:

1. Tanya dia, “Awak nak melintas ke?”
2. Jika dijawab ya, anda boleh kata “Saya bantu ya?”/”Let me help you.”
3. Iringi OKU itu tadi sehingga beliau selamat melintas jalan.
4. Anda akan menerima ucapan terima kasih dan juga senyuman sebagai tanda penghargaan. Balas dengan kata-kata yang baik seperti “Jaga diri”/”Take care ya!”

Adakah cara itu boleh digunakan kepada OKU yang lain seperti mereka yang buta, pekak bisu, on wheelchair, berjalan menggunakan prosthesis dan sebagainya?

Jawapannya ialah ya. Cara itu ialah universal.

Bagaimana pula jika anda cuba menyerahkan tempat duduk anda kepada OKU (di dalam LRT contohnya) tetapi pelawaan anda ditolak?

Anda boleh respon dengan ayat, “Bila-bila awak rasa nak duduk, beritahu saya ya!” Itu menunjukkan yang anda prihatin dan bukannya ajak-ajak ayam sahaja.

Lebih baik lagi, anda kekal berdiri dan biarkan tempat itu kosong. Kebiasaannya OKU itu akan duduk juga sebagai tanda menghargai sikap anda yang prihatin dan mulia.

Sesetengah daripada OKU mempunyai perbezaan fizikal yang cukup jelas, contohnya saya sendiri. Saya berjalan menggunakan topang kerana saya telah kehilangan kaki kiri saya sehingga ke paras atas lutut.

Oleh kerana bentuk fizikal saya jelas berbeza, maka saya mudah menjadi perhatian orang awam. Adakalanya mereka seperti terlalu taksub, sehingga ada beberapa kali juga saya terlihat orang berhenti menyuap makanan ke mulut semata-mata untuk meneliti keanehan bentuk badan saya. Kekok saya jadinya bila diperhatikan begitu.

Kini, pandangan serong (atau kagum) orang awam sudah mampu saya abaikan. Alah bias tegal biasa. Pesanan dari saya, jika terpandang, cukup sekadar sekali imbas. Jawapan kenapa kaki saya begini, atau kenapa OKU itu begitu, tidak ada pada badan kami. Jika mahukan jawapan, bertanyalah dengan cara yang baik.

Untuk pengetahuan anda, golongan OKU boleh dibahagikan kepada dua kumpulan. Orang seperti saya lebih senang dikenali sebagai orang KELAINAN upaya kerana saya masih mampu melakukan aktiviti harian dan riadah seperti anda, cuma cara saya melakukannya adalah sedikit berbeza/lain.

Satu kumpulan lagi adalah golongan KURANG upaya kerana mereka memerlukan bantuan dari orang lain untuk mengurus diri, tidak mempunyai keupayaan untuk berfikir seperti orang lain, dan juga memerlukan perhatian dan penjagaan yang lebih rapi.

Kehidupan orang kurang upaya seperti ini kebiasaannya diuruskan oleh ahli keluarga masing-masing. Namun begitu ada ketikanya waris/penjaga menghadapi masalah untuk membahagikan tanggungjawab menjaga dan dalam masa yang sama perlu melakukan tugas yang lain.

Sebagai contoh, anda terlihat seorang ibu yang mempunyai anak OKU Cerebral Palsy, sedang sibuk menyimpan barang ke dalam ruang simpanan dalam kereta di pasaraya. Anak ini tidak boleh dibiarkan tanpa pengawasan. Apakah cara yang sesuai untuk anda membantu ibu ini?

Pertama sekali, dapatkan keizinan ibu tersebut terlebih dahulu sebelum membantu. Hulurkan bantuan mengikut permintaan beliau. Mungkin anda hanya perlu bantu memasukkan barang-barang atau kerusi roda anaknya ke dalam kenderaan mereka. Mudah kan?

Akhir sekali ini adalah pesanan dari saya untuk warga OKU pula. Jika ada orang awam ingin menghulurkan bantuan, terima sajalah. Ini cara kita menyumbang kepada masyarakat dari segi meningkatkan kesedaran sivik.

Apabila seorang ayah membantu OKU di hadapan anaknya, secara tidak langsung, anaknya akan faham apa yang perlu dilakukannya kelak. Manalah tahu, anak itu nanti akan menunjukkan sikap yang terpuji di hadapan kawan-kawan dan orang lain, sekaligus ini akan membentuk generasi prihatin pada golongan OKU.


Apa Anda Perlu Tahu Tentang Siri Silicon Valley Musim Ketiga

Lebih kurang beberapa jam sahaja lagi sebelum Silicon Valley musim ketiga ditayangkan. Sudah pasti ramai yang tertanya-tanya bagaimana dengan nasib Pied Piper.

Secara asasnya, siri TV Silicon Valley mengisahkan sekumpulan pekerja terdiri daripada 5 orang ahli yang berada di sebuah rumah kepunyaan Erlich Bachman lakonan T. J. Miller yang mengusahakan sebuah startup.

Dugaan dan usaha yang dihadapi serta jenaka-jenaka yang sinis pada setiap episod yang membuatkan siri TV ini sangat menarik. Selain itu, watak-watak yang ditampilkan serta cabaran yang tidak disangka-sangka berlaku di dalam fasa awal syarikat yang menggunakan konsep startup berjaya menarik perhatian orang ramai.

Walaubagaimanapun, Silicon Valley berjaya membawa sebuah siri yang berunsurkan teknologi dan bisnes serta dalam masa yang sama berjaya memikat hati penonton dengan jenaka yang tidak kering gusi serta plot penceritaan yang tidak begitu berat sesuai buat tontonan umum.

Berdasarkan sumber yang diterima, Slicon Valley pada musim ketiga ini bakal memaparkan masalah yang dihadapi oleh Pied Piper berikutan perebutan jawatan mengenai siapa yang akan menerajui Pied Piper sebagai CEO setelah apa yang berlaku diakhir musim kedua. Selain itu, dijangka musim ketiga juga bakal memaparkan Pied Piper yang sama seperti seperti sebelum ini atau dalam erti kata lain masih ‘underdog’.


Apa Beza Zaman Dulu Dengan Zaman Sekarang

Apabila teringat zaman kita kecil dulu, memang terasa sangat berbeza dengan zaman sekarang. Dulu-dulu komputer mahal, dan ia hanyalah skrin hitam yang membosankan. Zaman sekarang teknologi di mana-mana. Laptop, tablet, telefon pintar, wearables, drone – senarainya panjang dan bagai tidak berkesudahan.

Jinnyboy berkongsi apa beza zaman dulu dan zaman sekarang.

Rindu nak pergi kedai kamera nak ‘cuci’ filem.

BACA: 10 Perkara Pelajar Sekolah Rendah 90-an Selalu Buat

LIKE dan FOLLOW Vocket di Facebook serta Instagram


‘Apa Fungsi Mereka?’ – Khabib Anggap Gadis Arena ‘Tidak Berguna’ Dan Selalu Buat Dia Rasa Tak Selesa

Khabib Nurmagomedov tampil dengan dakwaan kontroversi setelah mengatakan bahawa gadis arena ‘tidak berguna’ dan buat dia rasa ‘tidak selesa’.

Sejak bersara dari UFC pada Mac 2021, Khabib memulakan karier baru di Kejuaraan Gorilla Fighting serta giat berlatih bersama pasukan bola sepak divisyen 3 di Rusia.

Khabib jelas tidak mahu meneruskan tradisi mempamerkan gadis arena untuk mempromosikan perlawanan.

Pada sidang media di Moscow minggu ini, Khabib Nurmagomedov berkata, “Lihat, saya tidak mahu menyinggung perasaan sesiapa. Gadis arena adalah orang yang paling tidak berguna dalam seni mempertahankan diri.

“Saya ada pertanyaan, apa fungsi mereka? Anda boleh sahaja tunjuk pusingan kedua [perlawanan] di layar.

Tambah Khabib lagi, “Saya menyedari bahawa itu adalah sejarah. Sejarah diketahui banyak kesilapan. Kita membaca sejarah untuk mengelak daripada melakukan kesilapan masa lalu di masa depan. Sekiranya kita melihat sejarah, ia menyatakan bahawa ia adalah tidak berguna.

“Itu adalah pendapat peribadi saya. Dana White mungkin bersetuju. Mungkin anda juga bersetuju. Tetapi nama saya bukan Dana. Nama saya Khabib.”

Juara UFC paling lama terus menyuarakan pendapatnya. Dia menambah bahawa gadis itu buat dia dan ayahnya merasa tidak selesa sambil menambah bahawa dia langsung tidak menentang mereka, cuma dia tidak bersetuju dengan cara tersebut.

“Terdapat tempat-tempat yang ditetapkan untuk [pertunjukan] seperti itu. Saya rasa kita tidak boleh mencampuradukkan semuanya. Ini adalah pendapat peribadi saya. Pertama sekali, kita mahu kembangkan sukan. Sudah pasti ada beberapa elemen pertunjukan. Orang mahu datang dan menonton, ini menarik bagi mereka. Tetapi untuk mencampurkannya saya rasa tidak betul.”

Mahu tunai janji ibu, Khabib umum bersara daripada UFC. Klik pautan di bawah untuk membaca.

Mahu Tunai Janji Ibu, Khabib Nurmagomedov Umum Bersara Daripada UFC

Mengapa Khabib Menyerang ‘Penonton’ Selepas Membelasah McGregor Di UFC 229

Setelah Bersara Dari UFC, Khabib Kini Mahu Fokus Jadi Petani Di Kampung


Apa Itu Clubhouse? Media Sosial Baru Yang Dipopularkan Oleh Elon Musk

Tahukah anda mengenai kewujudan aplikasi media sosial baharu, iaitu Clubhouse? Ia adalah aplikasi yang sedang popular setelah Elon Musk, orang terkaya dunia menggunakannya untuk mengadakan perbincangan secara langsung.

Dalam sesi perbincangan itu, Elon Musk membincangkan pelbagai perkara dan berjaya menarik 5,000 pengunjung ke sesi tersebut. Jumlah ini melebihi kemampuan yang disediakan oleh Clubhouse. Ini memaksa peminatnya untuk merakam sesi tersebut dan memuat naik ke laman YouTube.

Untuk pengetahuan anda, Clubhouse adalah aplikasi media berasaskan audio. Clubhouse, di laman webnya menyatakan bahawa ia adalah produk sosial berasaskan suara yang membolehkan manusia berhubung di mana-mana. Ia digunakan untuk tujuan berbincang, bercerita, mengembangkan idea, mengeratkan hubungan dan bertemu dengan orang baru dari seluruh dunia.

Aplikasi ini diasaskan oleh Paul Davison dan Rohan Seth pada tahun 2020. Sehingga Mei tahun yang sama, aplikasi ini telah dinilai sekitar USD$ 100 juta walaupun hanya memiliki 1,500 pengguna pada masa itu. Clubhouse berjaya berkembang dengan begitu cepat dan pada bulan Disember 2020, The New York Times melaporkan, Clubhouse sudah memiliki 600 ribu pengguna. Pada 1 Februari 2020, ia telah merekodkan 2 juta pengguna.

Clubhouse hanya boleh dimuat turun di aplikasi seperti App Store secara percuma. Bagi pengguna Android, sayangnya aplikasi ini belum tersedia di Google Play Store. Namun aplikasi ini masih dalam versi beta, jadi anda tidak boleh memuat turunnya seperti biasa. Untuk menyertai, anda memerlukan jemputan dari seseorang yang sudah berada di dalam aplikasi tersebut.

Pada masa yang sama, Clubhouse juga telah mengumumkan ciri-ciri baru yang akan datang ke platform mereka, seperti petua, tiket atau langganan untuk membayar pencipta kandungan secara langsung dalam aplikasi. Setelah mengumpulkan dana baru sejak dilancarkan, Clubhouse kini bernilai USD$ 1 bilion, menjadikannya sebagai permulaan baik seperti AirBnb, Uber dan SpaceX.

Untuk rekod, menurut laporan media, permintaan untuk menjadi pengguna Clubhouse sekarang sangat tinggi. Di China sahaja, jemputan untuk menyertai Clubhouse dijual di atas talian seperti Alibaba dan Idle Fish. Ia difahamkan dijual di antara 150 – 400 yuan atau sekitar RM100.00 hingga RM400.00.

Hanya kerana ciapan Elon Musk, saham Tesla jatuh RM60 bilion. Klik pautan di bawah untuk membaca.

Hanya Kerana ‘Tweet’ Elon Musk, Saham Tesla Jatuh RM60 Bilion

Bagaimana Satu ‘Tweet’ Dari Elon Musk, Mampu Beri Untung Berbilion Dolar Kepada Syarikat Ini

Manusia Terkaya Di Dunia Elon Musk Mahu Sedekah RM400 Juta, Berikut Adalah Syarat-Syaratnya


Apa Itu ‘Jonah’ Dikalangan Doktor Dan Jururawat

Istilah jonah bukan istilah yang rare dalam bidang perubatan atau kesihatan di Malaysia. Tanyalah mana-mana doktor atau jururawat, mesti ada yang tahu.

Teringat masa zaman belajar dulu, pertama kali dengar istilah ini apabila ada senior yang menceritakan persekitaran kerja di Malaysia.

Kalau di hospital, sebahagian doktor atau jururawat akan guna istilah ini untuk doktor yang selalu akan sibuk apabila dia oncall atau start shift.

Baca: Apa Itu On Call Dalam Kerjaya Doktor

Selalunya pada waktu itu pesakit akan masuk ramai, pesakit yang masuk itu kebanyakkan kes-kes berat atau kritikal, ataupun kes-kes yang complicated.

Ada yang anggap jonah ini seperti malang atau pembawa sial or ‘bad luck’. Ada yang sampai suruh si doktor ‘mandi bunga’ dulu bagi mengurangkan jonah itu.

Contohnya apabila Dr. A start kerja, tiba-tiba kes banyak masuk, pesakit yang asalnya stabil tiba-tiba jadi tak stabil.

Ada juga yang avoid dan larang orang yang kerja sama shift dengannya pakai pakaian berwarna merah kerana dianggap memakai pakaian merah itu menambahkan lagi jonah.

Teringat pengalaman semasa kerja sebagai hospital officer (HO) di labour room, ada seorang HO ini kena marah dengan bos apabila dia pakai tudung merah.

Dan yang marah itu adalah doktor muslim kita. Bukan main-main marah, marah yang sungguh-sungguh. Kepercayaan apa ini? Sudah macam khurafat dah ni. Sejak itu saya cukup anti apabila dengar term jonah ini.

Dari mana datang istilah ini? Apa maksud Jonah? Kalau kita lihat terjemahan Bahasa Inggeris, ia merujuk kepada Nabi Yunus. Ada orang Barat yang melabelkan Nabi Yunus ini sebagai bernasib malang.

Bagi mereka, dia bernasib malang apabila kaumnya sendiri tak menerima ajaran yang dibawanya. Apabila Nabi Yunus dan kaumnya menaiki kapal, mereka pula terpaksa mengundi untuk mengeluarkan seorang dari kapal. Dan yang dicabut undi adalah Nabi Yunus.

Apabila dikeluarkan dari kapal, baginda pula ditelan oleh ikan Nun. Itulah antara peristiwa yang membuatkan mereka melabel baginda sebagai orang yang malang.

Ada yang menggunakan term jonah ini untuk melabelkan doktor yang malang. Pada pandangan saya sebagai doktor muslim, apa kata kita cuba elakkan gelar orang lain sebagai jonah?

Saya tak pasti apa hukum menggelar orang lain sebagai jonah, tapi apabila ada yang menyuruh mandi bunga dan sebagainya (walaupun ada yang just kata main-main dan tak serius), saya risau akidah kita dah terpesong sebab itu adalah kepercayaan khurafat.

Melabel orang lain membawa sial itu syirik hukumnya, hati-hati ya. Usah cemari profesion yang mulia sebagai doktor dan jururawat dengan gelaran ini.

Sebelum pergi kerja, cuba niatkan nak ziarah pesakit-pesakit, insyaAllah berpuluh ribu malaikat mendoakan kesejahteraan kita. Cool kan? Bukan calang-calang dapat doa ribuan malaikat setiap hari.

Daripada Ali ra, bahawa Rasulullah s.a.w. bersabda:

“Tiada seorang pun yang menziarahi saudara se-Islamnya yang sakit pada waktu pagi, melainkan 70,000 malaikat mendoakannya untuk mendapat rahmat sehingga ke petang. Sekiranya dia menziarahi saudaranya pada waktu petang, maka 70,000 malaikat mendoakannya untuk mendapat rahmat Allah sehingga ke pagi. Dia juga akan mendapat nikmat berupa buah-buahan syurga yang boleh dipetik pada bila-bila masa.” [HR At-Tirmizi: Hasan]


11 Startup Daripada Malaysia Yang Bakal Membantu Anda Di Bulan Ramadhan

Bulan Ramadhan sememangnya di nanti-nantikan oleh ummat Islam saban tahun. Pelbagai ganjaran dan pahala di janjikan sepanjang bulan menjadikan bulan ramadhan ini bulan tumpuan bagi Ahli ibadah dan juga pencinta amal kebajikan. Perkembangan teknologi yang pesat sememangnya amat membantu aktiviti seharian. Apa yang lebih mudah, terdapat inisiatif daripada beberapa pihak yang mahu memudahkan urusan anda ketika di bulan Ramadhan.

Berikut merupakan 11 startup daripada Malaysia yang bakal memudahkan urusan anda di bulan Ramadhan. Ya, kami benar-benar maksudkan mudah urusan dimana bukan sahaja startup ini menawarkan pengkhususan ibadah, malah mencari resepi dan pakaian juga lebih mudah.

Kami mulakan dengan startup yang telah kami ceritakan sebelum ini di dalam artikel ini. Tak dinafikan agak sukar buat mereka yang tidak pernah melakukan rutin jika tidak diamalkan pada bulan-bulan yang lain. Apa yang lebih berat, ketiadaan orang untuk anda kejutkan sahur kemungkinan membuatkan anda bakal terlepas pahala bangun bersahur.

ServisHero peka dengan masalah ini dan nampaknya tampil dengan sebuah solusi dimana mereka akan mengejutkan anda pada pukul 5 pagi setiap hari sepanjang bulan Ramadhan. Awesome bukan? Nak tahu apa yang lebih awesome? Servis ini ditawarkan secara percuma buat pengguna.

Buat anda yang berminat, masih belum terlambat untuk anda mendaftarkan diri anda di sini.

Tidak asing lagi buat umat Islam berebut mengejar pahala di dalam bulan Ramadhan ini. Apatah lagi dijanjikan pahala yang berganda. Quran Companion merupakan sebuah lagi startup tempatan yang bakal membantu anda mengkhatam Al-Quran di dalam masa yang ditetapkan. Tidak kira anda seorang seorang yang sibuk atau tidak, Quran Companion bakal membantu anda menyiapkan jadual serta beberapa fungsi interaktif buat pengguna.

Pernahkah anda impikan sebuah aplikasi yang bakal memberikan info interaktif tentang Agama Islam termasuk soal jawab? Segalanya bakal tersedia melalui aplikasi PeaceBeUponYou yang dibangunkan oleh MadCat ini.

Dapatkan perkongsian daripada PeaceBeUponYou dengan memuat-turun buat telefon pintar Android melalui pautan ini.

Tidak lengkap jika sekadar melakukan ibadah puasa tanpa melengkapkan solat 5 waktu pada setiap hari. Buat anda yang kerap bermusafir dan kemungkinan sukar untuk mencari masjid terdekat apabila tiba waktu, aplikasi ini bakal membantu anda sebaiknya. Selain itu, aplikasi ini juga disertakan dengan qiblat bagi memudahkan umat Muslim melalukan solat.

Dapatkan aplikasi ini di Google Play di sini.

Buat muslimah diluar sana, pastinya bulan Ramadhan menjadi bulan dimana anda perlukan kelengkapan pakaian yang lebih. Bukan sahaja menjual hijab, malah hijab buat kanak-kanak serta surah yasin juga boleh didapati Hijab For Good dengan harga yang berpatutan.

Syarikat ini juga mengambil inisiatif untuk menawarkan kelas menjahit bersama-sama anak-anak asnaf. Apa yang lebih menarik, segala untung daripada daripada Hijab For Good bakal disalurkan kepada meraka yang memerlukan. Dapatkan maklumat lanjut mengenai kerja kebajikan mereka melalui pautan ini.

Jangan terkejut jika saya katakan Zakat Malaysia juga mempunyai aplikasi tersendiri. Aplikasi ini bakal membantu anda untuk mendapatkan informasi tentang zakat di Malaysia. Turut serta, tempat-tempat untuk anda menunaikan ibadah zakat.

Dapatkan aplikasi Zakat Malaysia di sini.

Inginkan kupon diskaun pada bulan Ramadhan? Dapatkannya di FlipIt. FlipIt merupakan sebuah laman web dimana anda boleh dapatkan pelbagai kupon diskaun. Oh ya, syarikat-syarikat besar seperti Foodpanda, Zalora, Uber dan FashionValet juga tersenarai untuk anda mendapatkan kupon diskaun.

Tunggu apa lagi, mungkin ini masanya untuk anda bergaya dengan harga yang lebih jimat.

Islamic Tunes menawarkan hub hiburan secara islamik buat semua pengguna. Bukan sahaja menawarkan muzik dan rancangan islamik, malah e-book dan catatan sastera juga disediakan. Buat anda yang berminat dengan hub hiburan islamic, Islamic Tunes adalah jawapannya. Sesuai diperdengarkan sepanjang bulan Ramadhan.

Aplikasi terbaik buat anda yang mahukan idea untuk berbuka. Pemilihan resepi yang banyak serta sihat menjadi keutamaan Foodbits. Penggunaan bahan-bahan yang Halal membuatkan Footbits ini sesuai untuk anda gunakan sebagai rujukan. Jika anda malas untuk bersesak membeli juadah berbuka di bazar ramadhan, Footbits adalah altenatif terbaik.

10. Kevin Zahri – Cikgu Fitness Malaysia

Kevin Zahri. Nama yang tidak asing lagi di Malaysia mengenai cara penjagaan makan dan fitness. Di bulan Ramadhan ini, Kevin Zahri kerap berkongsi artikel tentang bagaimana untuk bersenam dengan cara yang betul dan efektif di bulan puasa. Kevin Zahri juga ada menyediakan ebook di dalam Bahasa Melayu dan Bahasa Inggeris mengenai ’20 Tip Kurus Ramadhan’.

Buat anda ingin kelihatan lebih kurus dan berkeyakinan di bulan Ramadhan ini, ini adalah cadangan terbaik daripada kami.

Jika masih ada tanda tanya mengenai sebarang perkara di bulan Ramadhan, Panduan Ramadhan adalah jawapannya. Secara asasnya, aplikasi ini akan memberi info yang menyeluruh mengenai amalan-amalan yang boleh dilakukan serta yang perlu dihindarkan sepanjang bulan Ramadhan. Perkongsian daripada Hadis dan Quran bakal memberi anda kefahaman yang lebih lagi tentang ibadah yang dilakukan.

Dapatkan Panduan Ramadhan di Google Play melalui pautan ini.

Adakah anda mempunyai cadangan aplikasi lain yang perlu kami tambah? Kongsikan dengan kami di ruangan komen di bawah.

Semoga dengan perkongsian aplikasi-aplikasi ini bakal memberi anda kemudahan sepanjang Bulan Ramadhan serta bakal membantu anda merapatkan hubungan sesama makhluk dan tuhan. Selamat Berpuasa kami ucapkan daripada The Vocket.


Apa Itu On Call Dalam Kerjaya Doktor

Apabila ditanyakan “Bila besar nanti nak jadi apa?”, ramai beri jawapan klise, “Saya nak jadi doktor!” semasa zaman kanak-kanaknya. Tahun demi tahun berlalu, usia makin menganjak dewasa dan lalui pelbagai fasa peperiksaan. Pada waktu itu makin berkurangan bilangan orang yang bercita-cita menjadi seorang doktor. Bukan sebab sudah tidak minat tetapi keputusan peperiksaan tidak mengizinkan.

Permohonan masuk ke jurusan perubatan diterima. Maka, beruntunglah mereka yang sudah selangkah ke depan untuk mencapai impian sebagai seorang doktor. Mereka inilah juga golongan bijak pandai. Bak kata orang putih, cream of the cream. Yang tidak diterima pula, menyalurkan minat kedoktoran mereka itu ke niche kesihatan. Ada sesetengah orang kata tak kisah, asalkan dapat kerja di hospital kelak.

5 tahun tempoh pengajian perubatan. Walaupun mereka bijak pandai, mereka tetap struggle ketika bertempur di zon peperiksaan. Selepas tamat pengajian, mereka masuk tahun pertama sebagai Pegawai Hospital atau H.O (houseman officer). Fasa ini dikatakan tough untuk dilalui. Ada yang dapat teruskan ke fasa Pegawai Perubatan atau M.O (medical officer), dan ada juga yang sudah berhenti sebelum tamat jangkamasa yang ditetapkan.

Apabila bertemu dengan kaum keluarga dan rakan-rakan, majoriti akan kagum kerana di depan mereka berdirinya seorang doktor. Rata-rata masyarakat fikir: “Bagus ambil medik. Satu pekerjaan mulia dan dihormati. Lepas habis belajar, terus dapat kerja dengan gaji tinggi. Tak perlu risau nak cari kerja dah.” Itu bright sight dalam kerjaya doktor. Namun, mungkin ramai yang tidak tahu, doktor ada on call, bekerja atas panggilan.

Ini contoh penangan on call terhadap doktor-doktor. Gambar sebelum dan selepas on call after 24 hours shift

Perkataan “on call” digunakan untuk kerja overtime bagi doktor iaitu apabila doktor ditugaskan kerja lebih masa selepas waktu pejabat, 5.00pm. Walaupun masa bekerja biasa bermula pada pukul 8.00am, doktor perlu sampai ke hospital seawal jam 7.00am.

Pada hari kerja Isnin – Jumaat, on call bermula dari pukul 5.00pm hingga 8.00am keesokannya, iaitu selama 15 jam. Ini bermakna doktor bekerja selama 24jam dalam tempoh tersebut. Lebih dahsyat apabila doktor perlu sambung kerja pada pukul 8.00am selepas tamat on call hingga pukul 5.00pm. Itu menjadikan waktu bekerja doktor mencecah 33jam tanpa henti.

Pada hujung minggu pula, waktu on call bermula dari pukul 8.00am hingga 8.00am keesokannya, iaitu selama 24 jam. Kekerapan on call dalam 1 bulan bergantung kepada jumlah MO yang ada. Jika ramai MO, kurang on call. Jika kurang MO, banyak on call, sampai boleh EOD 3 kali sebulan.

Hanya MO dan doktor pakar ke atas terlibat dengan on call. HO sudah tiada on call, mereka ada sistem syif. Pada hujung minggu, hanya doktor on call sahaja yang bertugas, doktor lain boleh cuti. Jadual on call pula boleh buat sendiri, maka ia fleksibel dan boleh tukar suka sama suka dengan rakan setugas. Apa yang penting ialah ada doktor akan on call setiap hari.

Doktor pakar ada active on call dan passive on call juga tetapi tidaklah stay di hospital sepanjang masa. Mereka hanya datang ke hospital apabila diperlukan atau perlu buat night round. Consultant pula kebiasaannya passive on call tetapi perlu sentiasa berhubung dengan team. Contoh Head of Department akan passive on call sebulan. Apabila kes begitu susah dikendalikan sehinggakan pakar turut tidak boleh lakukannya, pada waktu itu consultant akan datang. Maka, consultant perlu bersedia sepanjang masa kerana bila-bila masa sahaja dia boleh dipanggil ke hospital.

Sesetengah jabatan seperti patologi tiada on call. Begitu juga dengan MO di klinik kesihatan, tiada on call. Mereka hanya bekerja pada waktu pejabat, 8.00am hingga 5.00pm dan cuti pada hujung minggu. Tetapi sesetengah klinik ada passive call, maka doktor yang terlibat perlu bersedia untuk ke klinik pada bila-bila masa jika dipanggil bertugas.

Oh ya! MO di Jabatan Kecemasan juga tiada on call, mereka amalkan sistem syif.

Pre-call bermaksud waktu sebelum on call bermula. Kebiasaannya ia satu perasaan yang kurang enak apabila fikir esok akan on call. Ia dikenali sebagai pre-call syndrome di kalangan doktor.

Post-call pula adalah waktu selepas melakukan on call. Contoh, hari ini 22 Mei 2015 perlu on call. Pagi 22 Mei masuk kerja seperti biasa dan ketika rakan sekerja mula balik ke rumah pada pukul 5.00pm, tugas sebagai doktor on call telah pun bermula hingga esok pagi, 8.00am pada 23 Mei. Post-call bermula selepas pukul 8.00am, 23 Mei di mana doktor tersebut perlu kerja lagi sehingga pukul 5.00pm dan baru boleh balik rumah selepas itu.

EOD atau “Every Other Day” adalah sambungan kerja selepas berehat di antara pukul 5.00pm, 23 Mei hingga 8.00am, 24 Mei. Pada 24 Mei itu kerja seperti biasa dari 8.00am hingga 5.00pm dan akan on call lagi sekali dari pukul 5.00pm hingga 8.00am, 25 Mei dan hanya akan balik ke rumah untuk berehat selepas pukul 5.00pm, 25 Mei.

Apa pula Active On Call dan Passive On Call?

Active On Call bermaksud doktor bertugas perlu sentiasa standby di hospital. Jika doktor active on call memerlukan bantuan, barulah doktor Passive On Call dipanggil ke hospital atau menerusi telefon. Doktor passive on call perlu sampai ke hospital dalam tempoh 10 minit apabila dipanggil. Maka, doktor passive on call boleh bertugas seminggu berterusan.

Ada perbezaan sedikit antara jabatan dan hospital. Tetapi secara amnya, inilah antara tugas doktor on call:

1. Lakukan ward round malam dengan MO dan doktor pakar on call di acute cubicle, di mana terdapat pesakit yang memerlukan pemantauan rapi.
2. Tulis dokumentasi pesakit yang baru masuk ke wad.
3. Lakukan round bersama MO dengan pesakit baru.
4. Ambil darah jika perlu, pasang branula jika ada yang tercabut.
5. Lakukan pemeriksaan segera jika pesakit tetiba demam mendadak atau susah nafas (shortness of breath) dan sebagainya.

1. MO akan terima, review dan manage kes yang dirujuk pada hari dia on call, 8.00am hingga 8.00am keesokan paginya.
2. Attend to acute cases in ward after orang lain balik
3. Buat round
4. Assist HO jikalau they need assistant

Doktor bertugas akan menerima elaun on call yang bukan base on hours tetapi fixed rate weekday/weekend. RMxxx per call.

Baca: Penangan On Call Dalam Kerjaya Doktor

Wow! Jika kita yang tak dapat cukup tidur sehari pun sudah rasa macam nak ting tong. Inikan pula doktor yang bekerja lebih 24 jam sehari. Masyarakat perlu tahu tentang ini agar dapat lebih memahami cabaran kerjaya doktor. Sekurang-kurangnya jika terlambat sedikit dirawat oleh doktor, mungkin kita boleh bersangka baik dengan doktor selepas ini.

Apa-apa pun respek buat para doktor sekalian! Semoga kebaikan kalian dalam menjalankan tugas dengan ikhlas ini dibalas dengan ganjaran pahala yang besar oleh Allah S.W.T.

Sumber: Rakan penulis, 9gag, Blogger Wanita, Saya Doktor

LIKE dan FOLLOW Vocket di Facebook serta Instagram


Apa Itu Overnight Oat

Bagi penggemar oat, pasti anda pernah dengar atau cuba sekurang-kurangnya sekali overnight oat. Bagi yang kurang gemar oat kerana rasa dan rupanya, anda patut ambil tahu apakah itu overnight oat.

Overnight oat adalah sejenis makanan berasaskan oat yang ringkas, mudah dan pantas untuk disediakan. Ia adalah satu hidangan cepat yang penuh khasiat dan juga sedap berbanding oat biasa.

Buat pengetahuan anda, tiada resipi tertentu dalam penyediakan overnight oat. Ini bermakna anda bebas untuk menyediakannya mengikut cara dan citarasa kesukaan anda.

Overnight oat tidak perlu dimasak, menjimatkan masa dan kaya dengan khasiat.

Pada asasnya, overnight oat terdiri daripada 2 bahan utama iaitu oat dan cecair (lazimnya susu). Oat direndam bersama susu dalam satu bekas dan disimpan semalaman di dalam peti sejuk.

Oat yang paling baik dan sesuai digunakan adalah daripada jenis rolled oat atau cooking oat.

Berbanding oat segera, rolled oat ini apabila direndam di dalam susu akan menjadi terlalu lembik dan kembang selepas semalaman. Manakala oat jenis steel cut pula masih keras walaupun telah direndam dalam susu selama satu malam.

Nisbah penyediaan oat kepada susu adalah 1:1; iaitu jika menggunakan oat setengah cawan, maka susu yang digunakan juga setengah cawan.

Jika ingin menambah yogurt, anda boleh menggunakan nisbah 1:1:1 untuk beri rasa yang seimbang.

Cara penyediaannya, masukkan oat dan susu ke dalam satu bekas. Kacau rata dan sejukkan campuran oat tadi ke dalam peti sejuk sekurang-kurangnya 5 jam atau semalaman.

Bekas yang paling sesuai digunakan adalah jenis mason jar. Jika tiada, boleh gunakan sebarang bekas yang sesuai dan semestinya bekas tersebut bertutup.

Overnight oat enak dimakan sejuk. Sebelum makan, anda boleh tambah topping kegemaran anda.

Antara topping yang sesuai dan sedap adalah buah-buahan segar atau kering, kekacang, mentega kacang, serbuk protein, granola, kelapa parut, rempah-ratus (kayu manis), perahan buah sitrus atau ekstrak vanila.

Boleh juga ditambah yogurt jika mahukan overnight oat yang lebih cair. Rasanya pasti ummph! Penambahan topping juga bermakna bertambahlah khasiat overnight oat anda.

Overnight oat boleh disimpan dalam peti sejuk selama 4 hari. Jadi, anda boleh sediakan beberapa bekas pada hujung minggu untuk dijadikan sarapan anda sepanjang minggu.

Oat berupaya membantu mengawal kolesterol dan mengawal nafsu makan. Juga sesuai bagi mereka yang ingin menurunkan berat badan dan penghidap diabetes.

Overnight oat selain dijadikan sarapan, amat sesuai dijadikan sebagai menu bersahur di ketika anda berpuasa. Ini disebabkan oat mampu memberi rasa kenyang lebih lama berbanding nasi, roti atau pasta.


Apa Itu Pesta Harapan Malaysia

Bersempena sambutan Hari Malaysia yang bakal berlangsung pada bulan September ini, satu pesta bakal berlangsung bermula 14 September hingga 26 September ini iaitu Pesta Harapan Malaysia untuk belia.

Tujuan pesta ini diadakan adalah untuk mempromosikan para belia yang boleh menjadi contoh role model, inspirasi kepada Malaysia Baharu. Ia juga turut menyambut usaha-usaha pejuang kemerdekaan yang tak didendang. Terdapat lima aktiviti dan kesemua aktiviti ini sesuai untuk semua golongan umur. Antara acaranya ialah, Fun Run sejauh 5km, e-sukan, Program keusahawanan E-dagang Alibaba.com, persembahan konsert dan akhir sekali perbincangan dengan belia.

Kepada yang berminat untuk acara larian dan kelas e-dagang, anda boleh melayari laman web https://pestaharapanmalaysia.com/harapan-run/ dan https://pestaharapanmalaysia.com/aes/ untuk mendaftar memasuki acara ini. Untuk mengetahui lebih lanjut anda boleh melayari laman web http://www.pesta2018.com.


Majalah Ujang Dan Apo Bakal Hilang Dari Pasaran, Apa Kata Kartunis Lengkuas

Berita penutupan syarikat penerbitan MOY Publication yang menerbitkan majalah Ujang dan Apo? semalam, 6 Ogos 2015 telah menggemparkan seluruh rakyat Malaysia. Berita penutupan syarikat ini mengundang rasa sedih, kerana dalam diam-diam ia sudah menjadi sebahagian daripada warisan rakyat Malaysia.

Majalah yang terkenal dengan karya mereka seperti Lawak Antara Bangsa, Blues Untuk Aku dan Mat Despatch ini akan dirindui selalu. Untuk mengetahui latar belakang kisah ini, kami telah berhubung dengan Kartunis Lengkuas, pelukis siri komik Mat Despatch, untuk mendapatkan maklumat lanjut. Ikuti temu bual kami di bawah:

Sebelum bermula, kami ingin mengucapkan takziah di atas penutupan MOY Publication. Terima kasih kepada Tuan kerana sudi memberikan kami peluang untuk mengetahui serba sedikit tentang peristiwa ini.

1. Sejak bilakah Tuan dan rakan-rakan mendengar khabar angin tentang penutupan syarikat ini.

Saya dah tau dah lama dan saya beritahu kawan-kawan pada 6 Ogos dan sahkan.

2. Apakah yang berlaku sehingga menyebabkan penutupan MOY Publication.

Kos semakin tinggi dan kena GST penyebab utama penutupan (syarikat) MOY ini.

3. Adakah Tuan dan rakan-rakan sudah bersedia atau berita penutupan ini datang secara tiba-tiba?

Tak bersedia pun pasal tiba-tiba tutup. Amaran dah diberi masa pengumuman GST.

4. Bagaimanakah penerimaan Tuan dan rakan-rakan dengan berita ini.

Semua redha dengan apa yang berlaku dan sedih kerana majalah Ujang dan Apo? ini antara majalah keluaran bumiputera dan telah 20 tahun lebih beroperasi.

Perasaan saya sekarang? haha… masih boleh tersenyum walaupun sedih.

Belum ada perancangan lagi… selesaikan apa yang patut dulu baru boleh fikir.

7. Bagaimana masyarakat dapat membantu Tuan dan rakan-rakan supaya warisan komik Malaysia tidak hilang?

Masyarakat boleh bantu senang sahaja… 3 juta rakyat Malaysia derma seorang RM2 memang confirm boleh beroperasi balik… hehe.

Kami senang dengan ke-“sempoi”-an Kartunis Lengkuas. Semoga berita ini tidak mematahkan semangat beliau dan rakan-rakan sejawatan yang lain seperti Bacang, Manggis, Ciku, Papan, Sukun, Nik, Bawang, Lepat, Lalang, Buloh, Asz, Bijan dan lain-lain untuk terus berkarya. Kami di Vocket mendoakan mereka semua maju jaya dan semoga industri komik negara terus berkembang.

BACA: Lelaki Ini Berkongsi Siri Komik Ramadhan Yang Mencuit Hati

BACA Lagi: Lelaki Ini Gagal Di Sekolah Tapi Karya Beliau Terjual Lebih 10 Ribu Naskah. Salute!

LIKE dan FOLLOW Vocket di Facebook serta Instagram


‘Apa Kata Kita Semua Kembali Duduk Di Rumah Buat Sementara Waktu?’- Perkongsian DG Hisham Cetus Tanda Tanya

Peningkatan demi peningkatan kes COVID-19 dalam negara kita nyata membimbangkan orang ramai terutamanya dengan penemuan beberapa kluster dan kes baharu dalam negara yang berpunca daripada individu yang pulang dari Sabah.

Kerisauan itu juga menyaksikan orang ramai mula memberikan pandangan di media sosial mengenai perbezaan kuarantin yang perlu dilalui mereka yang pulang dari luar negara dan dalam negara (terutama mereka yang melawat Sabah dan Kedah).

Perbincangan itu berlaku susulan laporan yang diterbitkan portal Edge Prop yang memetik kenyataan Dr Noor Hisham yang mengatakan mereka yang baru pulang daripada Sabah tidak perlu menjalani kuarantin jika disahkan negatif COVID-19 dan tidak menunjukkan sebarang simptom.

Returnees from overseas comes with a different virus? @DGHisham @KKMPutrajaya https://t.co/9ZnFJ3NbO1

Sedangkan individu yang pulang daripada luar negara perlu menjalani kuarantin wajib walaupun disahkan negatif dan tidak menunjukkan sebarang simptom.

“Adakah mereka yang pulang daripada luar negara membawa virus yang berlainan?” soal netizen.

Menjawab pertanyaan dan kekeliruan itu, Dr Noor Hisham kemudiannya menjawab dengan penjelasan yang juga berakhir dengan persoalan.

“Semua yang pulang daripada Kedah perlu dikuarantin walaupun Zon Merah hanya di Kota Star dan disahkan negatif? Bunyinya seperti kita kembali ke titik permulaan PKP.” soal beliau.

Ketika dicadangkan agar pihak berkuasa melaksanakan kembali sekatan perjalanan dalam negeri, Dr Noor Hisham kemudiannya membalas dengan ciapan penuh misteri.

“Apa kata kita semua kembali berada di rumah buat sementara waktu sekali lagi?”  soal beliau sekali lagi kepada cadangan tersebut.

Ciapan tersebut bagaimanapun tidak dapat dipastikan maksud sebenar sekaligus menimbulkan persoalan dalam kalangan netizen yang rata-rata tidak dapat memastikan apakah ciapan itu sekadar soalan atau pun cadangan.

Apa-apa pun DG Tan Sri Noor Hisham dijangka akan mengadakan sidang media pada jam 5.30 petang ini dan sama-sama kita nantikan sekiranya ada penjelasan daripada beliau mengenai perkara itu.

[Kemaskini] Penjelasan di bawah adalah komen yang diberikan sendiri oleh Dr Noor Hisham dalam sidang media petang tadi bagi menjawab persoalan terdahulu.

Mengulas mengenai ciapan yang dibuatnya awal pagi tadi, beliau menjelaskan ianya hanyalah sekadar ingatan buat seluruh rakyat Malaysia untuk berada di rumah jika tiada urusan penting.

“Perkara itu bukan perkara baharu ketika saya ‘tweet’.

“Sekali lagi saya nasihat rakyat Malaysia yang tidak ada urusan penting dinasihatkan duduk di rumah.

“Kalau kita nak keluar dari rumah kerana ada urusan penting, patuh kepada prosedur operasi standard (SOP).

“Itu tujuan utama saya ‘tweet’, hanya memperingati rakyat Malaysia untuk duduk di rumah kalau tiada urusan penting,” katanya pada sidang media Covid-19 seperti dipetik Harian Metro petang tadi.

Baca juga perkembangan semasa mengenai COVID-19 dalam negara di pautan di bawah.

Tiga Pusat Beli Belah Di Kuala Lumpur Beri ‘Amaran’ Kepada Pengunjung Selepas Catat Kes COVID-19

MySejahtera Jadi Pertikaian Netizen Disaat Kes COVID-19 Dalam Negara Kembali Meningkat


Nasihat Usahawan Ini Tentang Berhenti Belajar Untuk Berniaga Sangat Jujur Dan Menarik Perhatian

Apabila ada yang mencanang agar anak muda melupakan pengajian dan tumpukan kepada perniagaan, ramai yang teruja dan mahu ikut.

Tetapi, sebelum keputusan itu diambil kami mahu anda baca dan fahami pesanan dari Mohd Fazreen Jasni, seorang usahawan muda yang makin dikenali dan kreatif ini.

Menjadi salah seorang yang memegang title dropout membuatkan saya menerima banyak pertanyaan seperti “Perlu ke saya berhenti belajar dan fokus bisnes?” daripada orang ramai terutama pelajar pelajar politeknik, kolej dan universiti.

But first, biar saya stress kan di sini yang saya dropout UiTM bukan sebab saya nak buat bisnes. Saya bekas pelajar Mechanical Engineering. Seandainya ada orang mengatakan bertapa susahnya subjek engineering saya setuju. At least untuk saya, subjek-subjek Engineering memang susah.

Untuk pengetahuan semua, jurusan Engineering memerlukan 4 tahun (Ijazah) bersamaan 8 semester. Saya dropout pada semester ke 10. Ada 2 extra semester di situ. Saya dropout disebabkan saya MALAS tulis thesis FYP.

Dua extra semester itu adalah tempoh extend saya HANYA untuk tulis thesis FYP. Yang mana dalam masa 2 extra semester itu saya bayar yuran UiTM dan lepak duduk rumah sahaja. Tidak berjumpa Supervisor FYP dan satu huruf pun saya tak taip untuk thesis saya. Subjek subjek lain semua saya lulus sebelum tamat semester akhir (semester 8). My CGPA is good.

Saya bukan dropout sebab saya tak boleh carry subjek Engineering.

Saya bukan dropout sebab saya nak buat bisnes.

Saya dropout sebab saya malas tulis thesis.

Saya dropout sebab objektif saya bukan nak kejar ijazah.

Saya dropout sebab saya tahu saya boleh hidup dengan bakat saya.

Sampai sekarang saya belum jumpa lagi orang dropout macam saya – duduki semua peperiksaan, lulus dan dropout disebabkan malas siapkan FYP.

Jadi, setiap kali pelajar pelajar tanya saya perlu ke mereka dropout untuk buat bisnes, Saya jawab TIDAK PERLU.

Universiti, Politeknik dan Kolej ialah fasiliti yang bagus untuk anda berbisnes. Berbalik kepada asas orang bisnes. Orang bisnes kerja mereka ialah berkawan kawan sesama orang bisnes. Seandainya anda mahu berbisnes dan anda tidak mampu berkawan kawan dengan orang orang besar di Universiti, anda “missing a gold.”

Kawan-kawan anda di universiti mungkin jadi SOMEBODY pada masa hadapan yang boleh anda jadikan network untuk membesarkan bisnes anda.

Pergi sambung belajar, berkawan dengan semua orang, orang orang atasan hatta makcik kafe di fakulti anda. Anda tidak pernah tahu apa yang mereka boleh sumbangkan apabila anda lakukan bisnes nanti.

Universiti bukan alasan untuk anda tidak boleh berjaya dalam bisnes sambil belajar. Saya tahu sebab saya dah buat.

Dropout juga bukan faktor utama anda berjaya dalam bisnes.

Abaikan media massa yang suka highlight orang dropout berjaya. Ramai lagi yang dropout yang masih tak berjaya.

I never carry my dropout title around sebab saya tak mahu orang ikut perangai negatif saya. Siapa yang tahu, dia tahu. Enough.

Sekarang, seandainya anda lakukan bisnes sambil belajar, susun jadual anda dengan baik. Know your road map, know where you are heading at.

There is nothing wrong with education, it just people attitudes.

Credit : Mohd Fazreen Jasni, dengan izin.


‘Apa Khabar Murid Target’ – Gen Z Di TikTok Berbalah Isu Mampu Kaya Tanpa Pendidikan Tinggi

Setiap individu pastinya mahu mencapai kejayaan. Malah, sejak kecil lagi setiap murid dititikberatkan isu pendidikan dalam usaha meraih keputusan yang cemerlang untuk berpeluang melanjutkan pelajaran ke sekolah dan universiti seterusnya tempat kerja yang baik.

Di sebalik saranan ibu bapa serta guru dalam mengajak para murid berusaha keras, terbaharu tular sebuah perkongsian di TikTok yang menyaksikan segelintir individu khususnya dari generasi-Z yang seolah menormalkan tiada kejayaan juga mampu menjadi kaya serta mempunyai kereta mewah.

♬ suara asli – 𝘽𝘼𝙈𝘽𝙊 𝙀𝙎𝙏𝙀𝙎𝙏𝙊𝘿 🌀 – 𝙱𝙰𝙼𝙱𝙾 𝙴𝚂𝚃𝙴𝚂𝚃𝙾𝙳 🌀

Perkongsian yang seolah berunsur provokasi daripada beberapa individu ini sekaligus telah menjadi trend serta perbalahan antara individu yang pernah menjadi pelajar harapn sekolah dengan mereka yang mendakwa tidak melanjutkan pelajaran namun masih mampu meraih pendapatan yang lumayan.

Tidak hanya menerusi video, malah di ruang komen juga terdapat segelintir pengguna TikTok yang mendakwa pelajar target atau pelajar harapan sekolah kini sedang bergelut menghabiskan degree sambil dibebani hutang PTPTN. Berikut merupakan respon terhadap video berkenaan serta mereka yang kurang bersetuju dengan kenyataan yang dibuat.

Situasi ini menjadi lebih ‘panas’ apabila terdapat pelajar yang berjaya melanjutkan pelajaran di universiti tampil dengan video jawapan balas beserta karier profesional mereka beserta komen yang lebih profesional.

Untuk adik2 dkt luar sana, jangan pernah berhenti belajar, ilmu yg kita akan bawak masuk kubur nnti, bukan kereta 🫶🏻🫶🏻

“Education influences and shapes our value systems, characters and destinies — and it makes life more resourceful, rewarding and meaningful.” – Dr. T.P.Chia

“Khabar baik. Alhamdulillah. Sudah habis degree dengan full scholarship PTPTN. On the way jadi pendidik untuk didik anak-anak awak nanti” ulas seorang netizen.

Diharap perbandingan antara pendidikan dan kekayaan ini tidak menjadi ukuran kerana pendidikan sememangnya amat penting untuk kehidupan. Malah, tidak menjadi kesalahan untuk melanjutkan pelajaran meskipun pada usia lanjut.

Perkongsian seperti ini secara tidak langsung mungkin memberi kesan kepada generasi muda untuk tidak mementingkan pendidikan sebaliknya sekadar memfokuskan kepada kekayaan semata-mata.


Apa Makna 59 Tahun Kemerdekaan Malaysia Pada Kita

31 Ogos adalah tarikh penting di Malaysia, 59 tahun lalu nenek moyang kita dengan bangganya melaungkan perkataan ‘Merdeka’ di seluruh semenanjung Malaysia (dahulunya Malaya atau Tanah Melayu).

Waktu itu bersatunya 3 bangsa utama, Melayu, Cina dan India melaung bersama-sama ‘Merdeka! Merdeka! Merdeka!’ meraikan kebebasan tanah ini dari penjajahan British.

Raja kekal menjadi ketua negara dalam konsep yang baru, ‘Raja Berpelembagaan’ dan dibantu oleh Perdana Menteri melalui sistem demokrasi berparlimen.

Sistem baru ini memberi sinar kepada seluruh rakyat Malaya pada ketika itu dengan harapan suara-suara pinggiran mampu diketengahkan di parlimen.

16 September 1963, 6 tahun selepas pemasyuran kemerdekaan Malaya, terbinalah sebuah negara yang dimasyurkan sebagai Malaysia, dengan gabungan baru dari Singapura, Sabah dan Sarawak.

Konsep ‘multicultural’ menjadi tonggak utama negara bangsa Malaysia.

31 Ogos 2016 pada hari Rabu ini, genaplah 59 tahun kemerdekaan yang dilaungkan. Apakah pengertian sebenar kita kepada gagasan kemerdekaan yang dilaungkan ini?

Kita sebenarnya memerlukan sebuah gagasan baru tentang kemerdekaan, supaya kita tidak lagi melihat kemerdekaan pada 59 tahun ini sebagai hanya kemerdekaan dari pelepasan penjajahan British, tetapi juga harus kita memerdekakan diri sendiri dari penjajahan pemerintah dan bangsa sendiri.

Hamka menulis dalam Falsafah Hidup apakah pengertian kemerdekaan menurutnya;

“Kemerdekaan, ialah bahawa engkau rasai dengan perasaan yang jernih, hak yang perlu engkau ketahui, dan waktu itu engkau rasai apa pula kewajipan kepada orang lain.

Engkau merdeka dan bebas mengembangkan sayap, menurutkan kemahuan hati, untuk membuktikan bahawa engkau berhak.

Engkau boleh mengeluarkan apa yang terasa di hatimu, asal engkau hormati pula kemerdekaan orang lain dan engkau bayarkan kewajipan yang diminta oleh masyarakat kepada engkau.”

Isu-isu yang berlaku sepanjang 59 tahun Malaysia bergerak ke depan adalah cabaran bagi kita. Cabarannya adalah bagaimana kita merespon isu sehingga ia diselesaikan dengan cermat atau menjadi sensitiviti yang membodoh.

Munshi Abdullah pernah mengutarakan perkataan ‘bodoh’ yang dicatatkan dalam kisah pelayarannya. Azhar Ibrahim menulis dalam Cendekiwan Melayu Penyuluh Emansipasi;

“Paling menonjol ialah tanggapan golongan nasionalis pasca kemerdeaan – mereka amat tersinggung dan marah akan perkataan ‘bodoh’ yang Abdullah letakkan pada orang Melayu.”

Bab pertama sudah kita selesaikan lama dahulu pada tahun 1957. Bab kedua juga sudah kita selesaikan dengan baik pada tahun 1963 dan tahun-tahun seterusnya.

Apa yang belum kita bereskan dengan baik lagi adalah konsep ‘multicultural’ itu sendiri.

Konsep ‘multicultural’ di Malaysia sepatutnya menjadikan kita hidup lebih aman tanpa ada sebarang bentuk salah laku moral antara agama, tetapi ia berlaku juga kerana wujudnya manusia-manusia yang tidak menghormati kebebasan beragama oleh warganegara lain.

Tulis Hamka lagi dalam Falsafah Hidup tentang kemerdekaan beragama,

“Maka pendirian Hak Asasi Manusia tentang kebebasan beragama adalah hal yang wajar dan logik sehingga tidak ada keputusan lain yang lebih benar dari itu.”

“Kemajuan manusia berfikir dalam membentuk suatu negara yang adil telah sampai kepada suatu kesimpulan bahawa rakyat dalam satu negara harus dibiarkan bebas memeluk dan menjalankan agama yang dipercayainya.”

Bab-bab yang seterusnya adalah sekarang. Bagaimana pemerintah mengurus negara dan bagaimana masyarakat merespon.

“Kita telah menang kerana keberanian. Tetapi itulah baru perjuangan yang pertama. Kemerdekaan barulah berisi bila mana keberanian semangat diiringi oleh keberanian budi.”

Salam Kemerdekaan ke-59 untuk seluruh rakyat Malaysia.


Apa Makna Warna Pasport Merah, Biru, Hijau Dan Hitam

Semua rakyat Malaysia yang pernah atau akan ke luar negara mempunyai pasport berwarna merah. Pernahkah anda terfikir kenapa ia berwarna merah?

Buat pengetahuan anda, terdapat 4 warna sahaja untuk pasport di seluruh dunia iaitu merah, hijau, biru dan hitam. Yang berbeza cuma tona warna tersebut.

Teknologi, saiz dan format pasport seluruh dunia juga selaras kerana ia telah ditetapkan oleh Organisasi Penerbangan Awam Antarabangsa (ICAO). Pihak kerajaan hanya boleh memilih warna dan rekabentuk pasport sahaja.

Menurut Hrant Boghossian, Timbalan Presiden Pemasaran Passport Index, kebanyakan pasport di dunia berdasarkan warna biru dan merah dengan tona warna yang berbeza.

Faktor geografi, politik dan agama memainkan peranan dalam pemilihan warna dan rekabentuk pasport oleh pihak kerajaan masing-masing.

Bagi warna kulit pasport pula, ia tiada syarat atau peraturan yang ditetapkan. Namun begitu, syarikat yang membuat buku pasport ini hanya ada beberapa sahaja di seluruh dunia berikutan kawalan proses yang ketat. Jadi, pemilihan variasi warna adalah terhad.

Antara syarikat yang membuat pasport ialah syarikat British, De La Rue sejak 1915 dan syarikat Amerika, Holliston yang mengendalikan 65 pasport negara.

Boghossian memberitahu Business Insider, terdapat banyak kemungkinan senario mengapa warna tertentu dipilih untuk kulit buku pasport.

Warna merah tua (burgundy) digunakan oleh ahli European Union dan negara yang berminat menyertai kesatuan tersebut. Ia langkah penjenamaan, menurut The Economist.

Warna merah turut dikaitkan dengan sejarah penglibatan komunis dalam sesebuah negara. Contoh Rusia dan China.

Namun begitu, ia juga menggambarkan identiti negara. Bagi pasport Switzerland, ia menggunakan warna merah cerah sama seperti identiti negara dan benderanya.

Pasport negara kita berwarna merah. Apakah maknanya? Adakah ia dikaitkan dengan komunis? Atau diambil dari salah satu warna bendera Malaysia?

Warna biru menjadi simbolik kepada “dunia baru” seperti Amerika Utara, Amerika Selatan, Oceania dan lain-lain.

Warna biru juga digunakan oleh Caribbean Community & Common Market dan termasuk 15 negara Caribbean dan negara yang bergantung kepadanya.

Warna hijau melambangkan kepercayaan agama di mana kebanyakkan negara yang menggunakan warna ini adalah negara Islamik. Warna hijau juga dikaitkan dengan warna kegemaran Nabi Muhammad SAW.

Selain itu, warna hijau juga melambangkan simbol semula jadi dan kehidupan. Antara negara yang menggunakan warna ini ialah Azerbaijan, Indonesia, Pakistan dan Arab Saudi.

Afghanistan dan Iran menggunakan warna hijau yang sama dengan warna bendera negara mereka.

Warna hitam pula digunakan oleh negara-negara Afrika seperti Republik Congo, Liberia, Malawi dan Uganda.

Tona warna gelap digunakan kerana ia kurang kotor dan menyerlahkan kontras simbol negara serta nampak lebih rasmi.

Warna dan rekabentuk pasport sesebuah negara tidak kekal kerana ia boleh diubah sekiranya pihak kerajaan mahukan perubahan. Contoh, Amerika Syarikat pernah mempunyai pasport berwarna merah, hijau dan kini biru.

Sesetengah pasport pula memiliki ciri rekabentuk yang cool seperti ultraviolet artwork yang ada pada pasport Kanada, UK, US dan China yang mempunyai imej tersembunyi dalam pasport.

Pasport Finland pula tampilkan imej kreatif apabila ia boleh menghasilkan animasi rusa besar berlari apabila muka suratnya dibuka laju.

Boghossian menyatakan ada pengecualian bagi negara tertentu. Rakyat Kanada mempunyai pasport warna putih bagi dokumen kembara sementara. Rakyat Sweden dan Belanda berwarna merah jambu bagi gantian pasport hilang semasa kembara.

Manakala, Norway menawarkan pasport yang berbeza tona dengan rekabentuk minimalis kepada pengembara. Baru-baru ini Norway menganjurkan pertandingan untuk pasport. Pemenangnya, Neue Design Studio menggunakan warna vibrant and hip.

Organisasi antarabangsa turut mempunyai pasport sendiri, contoh Interpol berwarna hitam dan United Nation berwarna biru pasifik.

Jadi, warna pasport boleh dikatakan ia melambangkan identiti sesebuah negara.


Apa Masa Depan ‘The Najib Razak Club 11’ Selepas Ini?

The Najib Razak Club 11 atau lebih dikenali sebagai NRC11 ialah satu pertubuhan yang diwujudkan dibawah pemerintahan kerajaan sebelum ini bertujuan untuk memupuk nilai murni dalam komuniti setempat.

Usaha ini dimulakan dengan memperkenalkan program motivasi ‘Saya Bagus’ bertujuan untuk mentransformasikan minda masyarakat ke arah negara maju.

Penglibatan anak-anak muda yang menyumbang tenaga sebagai kakitangan sukarelawan untuk menjayakan aktiviti kemasyarakatan seperti Soup Kitchen, gotong-royong, aktiviti pembangunan belia dan pemantapan penguasaan Bahasa Inggeris telah bermula sejak 2011 lagi.

Ianya sememangnya pertubuhan yang baik untuk menjaga komuniti setempat. Setelah perpindahan tampuk pemerintahan ini, adakah NRC11 masih lagi akan aktif untuk memupuk nilai murni dalam komuniti setempat?


11street Terima Suntikan Dana Sebanyak RM90 Juta Daripada PUC

Menyebut tentang aplikasi 11street, kami yakin anda cukup kenal dengan platform e-commerce yang terkenal ini. Berjaya menjadi antara pilihan pengguna di Malaysia, telah memberikan peluang buat platform ini untuk melebarkan sayap mereka selepas berjaya menerima suntikan dana sebanyak RM90 juta daripada PUC.

Dana yang diterima bakal disalurkan melalui beberapa fasa yang berbeza dimana RM40 juta bakal ditawarkan secara berkala sehingga akhir Julai tahun ini. Baki RM50 juta lagi daripada hasil pelaburan bakal ditawarkan sekiranya berjaya mendapat persetujuan daripada ahli lembaga pengarah yang bakal disalurkan selewatnya akhir Ogos.

Berdasarkan suntikan dana yang diterima, kini 11street Malaysia dinilai dengan nilai mencecah RM375 juta. Melalui hasil pelaburan yang dibuat, dana yang disalurkan bakal membuka peluang untuk 11street menjalankan pengiklan dengan lebih rancak lagi bagi meningkatkan jumlah pengguna.

Selain itu, sebahagian daripada dana tersebut bakal turut dimanfaatkan melalui e-wallet 11street yang dikenali sebagai Presto.

Mengulas dari segi perkembangan, 11street Malaysia dikatakan telah meningkat sebanyak 300% dari penjualan bermula 2015 sehingga 2017. Selain itu, platform e-commerce ini juga telah menawarkan lebih banyak barangan dimana sebanyak 13 juta barangan telah direkodkan sehingga kini melibatkan 40,000 penjual berdaftar.


5 Tip Berguna Buat Orang Ramai Urus Duit Moratorium Sepanjang Musim PKP Berlangsung

Pada minggu lalu pihak kerajaan telah mengumumkan Pakej Perlindungan Rakyat dan Pemulihan Ekonomi (PEMULIH). Pengumuman yang dibuat Perdana Menteri Malaysia, Tan Sri Muhyiddin Yassin turut memaklumkan penawaran moratorium sehingga enam bulan buat semua individu tanpa syarat.

Menerusi pengumuman yang dibuat, isu mengenai moratorium aktif dibincangkan di media sosial dalam mengulas soal releven atau tidak mendapatkan duit moratorium.

Sementara itu, pengguna Facebook iaitu Azizul Azli Ahmad selaku individu yang kerap membincangkan soal kewangan tampil berkongsi lima tip berguna dalam memanfaatkan duit moratorium yang dipohon. Berikut antara cadangan yang dikongsikan beliau.

Jika kita ada hutang setiap bulan RM1,200 x 6 bulan maka kita akan ada RM7,200 simpanan kecemasan. Simpanan ini untuk belanja kecemasan sahaja. Ia juga untuk belian barang keperluan asas jika tak cukup.

Jika masih ada gaji, guna duit gaji, jangan guna dana kecemasan untuk beli apa apa keperluan. Guna bila kecemasan sahaja! Sport rim kereta baru bukanlah kecemasan!

Jika kita ada hutang kad kredit sampai RM4,000. Manfaatkan duit Moratorium ini untuk langsaikan hutang ini secara berperingkat. Mengapa kad kredit? Kadar faedah yang kad kredit kenakan sangat tinggi. Antara 12-15% kadarnya. Makin lama hutang itu melekat dengan kita makin buruk kewangan kita.

Jika kita ada semua dana kecemasan, gaji stabil, syarikat yang baik maka cuba selesaikan mana-mana hutang yang mampu dan paling kecil dahulu. Katakan kita ada baki hutang pembiayaan peribadi berbaki RM3,000. Maka lebih baik selesaikan salah satu daripada empat hutang yang kita ada. Ini disebut snow ball effect. Selesaikan hutang baki paling rendah.

Kadar yang dikenakan oleh Ar-Rahnu biasanya 7.85% bagi tempoh 6 bulan. Jika setahun sudah jadi 15.7% . Sangat tinggi kadarnya. Lebih baik ambil dan simpan kembali di rumah kita.

Tip ini sesuai bagi individu yang mahir dengan pelaburan sahaja dan bukan untuk yang baru nak cuba. Manfaatkan duit ini untuk laburkan. Pastikan anda kuasai pelaburan tersebut baru melabur, jangan baru dengar semalam terus nak labur.

Jika ini pelaburan pertama anda di mana anda sekadar mengikut telunjuk ‘sifu’ yang mendakwa mampu beli rumah bermodalkan RM3,000 elok lupakan sahaja, ini bukan masanya. Setiap masalah ada peluang yang baik, manfaatkan sebaiknya untuk kita.

Ketahui juga bagaimana pampasan kenderaan total loss dikira menerusi perkongsian perancangan kewangan ini.

Perancang Kewangan Kongsi Bagaimana Pampasan Kenderaan ‘Total Loss’ Dikira

13 Cara Perbaiki Diri Dan Kewangan Di Zaman Ekonomi Gawat


Apa Perancangan Masa Depan FELDA Selepas Ini?

Yang Mulia Raja Tan Sri Muhammad Alias atau Pak Ungku Alias adalah nama yang cukup sinonim dengan FELDA. Kepimpinan YM Raja Alias selama 31 tahun di FELDA baik selaku Pengarah Besar ataupun Pengerusi sering dianggap sebagai tahun kegemilangan FELDA. FELDA pada waktu dan ketika itu, bukan sahaja dianggap sebagai sebuah agensi kerajaan pusat yang paling berjaya, malah mempunyai entiti perniagaan gergasi yang menghasilkan berbillion-billion ringgit bagi manfaat peneroka dan warga FELDA.

Ya, pada waktu dan ketika itu, FELDA amat dihormati semua. Bank Dunia mengiktiraf FELDA selaku usaha paling efektif membasmi kemiskinan. Para peneroka beroleh manfaat dan membina keluarga. Koperasi-Koperasi peneroka tumbuh bagai cendawan. Koperasi Permodalan FELDA (KPF) wujud bagi memberikan pendapatan tambahan kepada FELDA. FELDA Holdings dan ratusan anak syarikat diwujudkan bagi membina ekosistem FELDA yang kompleks dan menyeluruh.

Ya, pada waktu dan ketika itu, YM Raja Alias, seorang teknokrat yang terkenal dengan ketegasannya. Bergegar hati dan ego jantan kita apabila disuruh mengadap beliau bagi memberikan laporan. “No way you can do hanky panky in his time”, itu lah ungkapan yang sering didengari oleh otai-otai FELDA. Cuba tanyakan pada mana-mana petugas FELDA yang sempat bersama di bawah kepimpinan YM Raja Alias, itu lah yang mereka kagumi dan itulah zaman yang mereka masih impikan. Pada waktu ini jugalah Kerajaan Persekutuan tidak lagi menyalurkan dana kepada FELDA kerana kestabilan dan kekuatan kewangan FELDA itu sendiri.

Pepatah Melayu menyebut “Ku Sangka Panas Hingga ke Petang, rupanya Hujan di tengah hari”. Zaman YM Raja Alias ada penghujungnya. Pembawa obor-obor FELDA seterusnya, YBhg Tan Sri Dr. Mohd Yusof Noor juga mengemudi FELDA menjadi lebih stabil dan tanpa pembaharuan mega. Ada petugas otai FELDA berkata, pada waktu ini, FELDA melalui FELDA Holdings dan KPF berjaya mengumpulkan harta tunai sehingga berbilion-bilion nilainya.

Itulah harga tadbir urus dan pengurusan yang tegas dan berwibawa. Kini FELDA dan petugasnya hanya boleh “bermimpi” atau terus hidup di bawah ilusi yang FELDA yang dulu sama seperti sekarang. FELDA kini dilihat sebagai lemah, tidak berintegriti dan “lubuk mencari kekayaan” bagi golongan-golongan yang tidak bertanggungjawab. Ada berpendapat, kemandirian FELDA tanpa bantuan terus Kerajaan juga membawa FELDA merasakan mereka “hidup di dalam dunia sendiri”. Hasil isolasi dan ilusi ini telah menjadikan FELDA lemah, tidak terhubung dan senang dimanipulasi. Elemen rasuah boleh berleluasa kerana kurangnya semak & imbang dari Kerajaan.

FELDA kini mengalami defisit kepercayaan yang tinggi. Dakwaan kehilangan nilai saham Felda Global Venture Holdings Berhad (FGVHB) adalah berpunca dari tekanan politik dan penyenaraian saham yang tergesa-gesa memburukkan lagi persepsi bahawa Ahli Politik lah yang memusnahkan tadbir urus dan pengurusan FELDA. Walaupun ironinya YBhg Tan Sri Dr.Mohd Yusof Noor juga adalah bekas Ahli Politik.

Persepsi hitam ini ditambah dengan dakwaan bahawa apabila Kumpulan Wang Simpanan Pekerja (KWSP) sanggup keluar dari terus memegang saham FGVHB mempunyai kerisauan tinggi apabila Pengerusi FELDA pada waktu itu juga adalah Pengerusi FGVHB dan syarikat-syarikat senaraian awam lain iaitu MSM Malaysia Holdings dan Encorp Berhad. KWSP berpendapat keadaan ini sebagai risiko pelaburan yang besar hasil dari kelemahan urus tadir dan pengurusan di peringkat FELDA.

Tanggal pagi 7 Januari 2017 adalah detik bersejarah apabila YB Tan Sri Shahrir Samad sampai ke lobi Menara FELDA dengan memandu keretanya sendiri. Perkara pertama yang dilakukan oleh beliau adalah untuk memulihkan kembali keyakinan rakyat Malaysia kepada FELDA. Pengerusi FELDA kini telah berikrar untuk memimpin dengan tahap integriti tinggi walaupun beliau adalah ahli politik.

Di antara perkara pertama yang diambil beliau adalah menolak dari menjadi Pengerusi anak-anak syarikat FELDA termasuklah FGVHB dan Yayasan FELDA. Di sini adalah untuk memastikan pengasingan kuasa dan mengukuhkan urus tadbir Kumpulan FELDA yang bebas. Beliau juga menolak untuk menjadi Pengerusi FELDA Investment Corporation (FIC), cabang pelaburan bukan perladangan FELDA dan mengarahkan kesemua Ahli Lembaga Pengarah FIC ketika itu untuk meletak jawatan bagi rombakan mega syarikat itu.

YB Tan Sri Shahrir juga membuat keputusan untuk mengisi kekosongan kerusi Ahli Lembaga FELDA agar badan pembuat keputusan tertinggi FELDA ini berfungsi secara penuh. Ia adalah keputusan bersejarah apabila seorang wakil penerokawati dilantik bagi memberikan perspektif berbeza di dalam Lembaga FELDA. FIC pula distruktur semula dengan membawa tokoh-tokoh korporat dan “subject matter expert” sebagai Ahli Lembaga Pengarah di samping perlantikan
Dato Syed Muhammad Syed Ibrahim, mantan CEO Iskandar Investment Berhad sebagai Pengerusi FIC yang baru. “Tiada ahli politik di dalam Lembaga Pengarah FIC”, seperti yang dijanjikan oleh Tan Sri Shahrir Samad.

Bagi mengukuhkan tadbir urus FELDA dan memastikan pelaburan FELDA dimasa akan datang kekal diputuskan oleh FELDA, Lembaga FELDA telah meluluskan untuk diaktifkan semula Jawatankuasa Pelaburan FELDA yang berfungsi sebagai panel penilai pelaburan dan perniagaan baru FELDA. Pada ketika FELDA dipimpin oleh regim lama, fungsi ini diambil alih oleh FIC dan kini telah terbukti terdapat banyak kepincangan keputusan sebagai contoh projek pembangunan tanah-tanah FELDA di Jalan Semarak iaitu KLVC.

FELDA juga kini komited untuk meberikan kerjasama penuh kepada Suruhanjaya Pencegahan Rasuah Malaysia (SPRM) di dalam penyiasatan mereka. Beberapa kes berprofil tinggi dan melibatkan pegawai-pegawai tinggi FELDA juga telah dibawa ke mahkamah dan FELDA komited untuk membantu siasatan. FELDA di bawah seruan Tan Sri Shahrir Samad juga telah menandatangani Ikrar Bebas Rasuah (IBR) serta memperkenalkan Polisi dan Prosedur Pemberi Maklumat FELDA.

FELDA juga sudi menempatkan pegawai-pegawai SPRM di Menara FELDA bagi tujuan latihan dan pemantauan secara dekat operasi FELDA. Usaha-usaha ini diambil untuk memastikan keyakinan orang dapat dipulihkan. Malah perancangan integriti ini juga untuk memastikan petugas-petugas FELDA seramai lebih 3000 orang juga turut memahami dan menghargainya.

Ya, FELDA dahulu umpama perawan cantik, bersendirian dan kaya, namun kelebihannya mengundang sang penggila dan si tamak haloba untuk berbuat onar.

Ya, FELDA pernah “lemah” dan “digauli kejam” oleh sang celaka yang punya hati gelap dan opportunist. Tetapi, itu semua sejarah lama. Kini FELDA ingin bangkit. Berbekalkan pengalaman dan tekad hati yang kuat, FELDA berikrar untuk tidak lagi menjadi perawan yang dulunya mudah dimanipulasi. Pengalaman lama dijadikan sandaran untuk mengembalikan FELDA ke zaman emasnya.

FELDA yang kini tidak lagi bersendiri. FELDA yang kini lebih terbuka dan terhubung dengan keadaan sekeliling. FELDA menghargai keterbukaan, integriti dan urus tadbir yang baik kerana FELDA tahu, ia boleh melakukannya.


Apa Perkaitan Antara Fizo Omar, Tudung Fareeda Dan Isu Minyak Naik? Wanita Ini Ada Ulasan Tersendiri

Isu pengurangan subsidi minyak masih lagi berbekas di hati setiap rakyat jelata. Di ambang kegawatan ekonomi begini, tindakan kerajaan Malaysia melakukan rasionalisasi subsidi secara mendadak telah membangkitkan kemarahan awam. Majoriti rakyat tidak dapat menerima keputusan ini dan seboleh-bolehnya menyeru kerajaan memikirkan penyelesaian alternatif untuk permasalahan ini.

Tempoh hari, kami telah kongsikan luahan hati Saiful Nang berkenaan isu kenaikan harga minyak ini. Kali ini, kami ingin kongsikan pula pendapat seorang lagi pengguna Facebook, Suraya Anuar yang telah memberikan pendapatnya sendiri di dalam hal serupa. Menariknya, dia mengajak orang ramai menjadi seperti Fizo Omar. Ya, Fizo Omar menantu tauke tudung Fareeda yang itulah!

Kalau anda nak tahu apa yang dikatakan oleh Suraya Anuar, teruskanlah pembacaan artikel ini sampai habis. Baca dan fahamkan ya ;)

Ada sesetengah pihak sentap dengan kenyataan Fizo sebab isu pengurangan subsidi minyak.

Fizo menggesa rakyat supaya bekerja lebih keras.

Ada yang kata senang cakaplah, jadi menantu tauke Tudung Fareeda.

Hmmmm setahu Sue, tauke Fareeda pun mula menjahit dan meniaga tudung di rumah sehingga berjaya seperti sekarang.

Sama macam tauke Jakel generasi terdahulu yang mula menjual kain berbasikal dari rumah ke rumah di Segamat, sehingga kini generasi seterusnya mendapat keuntungan bersih tahunan sebanyak ratusan juta ringgit.

Fizo juga mengumpul modal jualan Hot Burger dari hasil lakonan karya-karya yang Sue tak boleh terima tajuk-tajuknya dan memasang strategi downlines bagi mengayakan dirinya juga downlinesnya, suatu usaha yang murni dan bijak.

Bagi Sue isu petrol, bengang dengan kerajaan yang aktif membazir atau salur kekayaan negara pada kroni itu wajar, sebab kerajaan dilantik rakyat.

Tapi tak perlulah marah pada seorang yang memang rajin dan bekerja keras seperti Fizo bila keluar kenyataan macam tu.

Sebab orang jenis sepertinya, jenis kalau ada masalah akan usaha sendiri cari jalan keluar dan bukan marah-marah dan kerajaan masih buat tak tau dan marah tu akhirnya sia-sia.

Cuma yes Kerajaan Malaysia wajib fikir, bukan semua orang suka berbisnes, bukan semua orang jenis mengambil risiko, sewajarnya tangga gaji ditingkatkan dan gaji lantai dinaikkan.

Instead of buat rumah mampu milik di kawasan Jin bertendang misalnya, pantau developers yang naikkan harga rumah sesuka hati setiap kali mula fasa baru.

Adakah ini bermaksud rakyat Malaysia yang makan gaji tidak layak hidup selesa sedangkan mereka juga membayar cukai?

Dan para peniaga pula jangan ambil kesempatan dengan menangguk di air keruh, itu penyakit yang menjadikan inflasi bertambah teruk. Yakinlah rezeki itu dari Allah, berstrategi tapi jangan memudaratkan pembeli.

Dan lagi satu contoh, post Sue ini pun kerajaan tak akan baca melainkan post menghasut rakyat untuk anti kerajaan, sebab tu Sue cakap sia-sia nak marah.

Jadi lebih afdal Sue bekerja keras tanpa mengharap belas kerajaan mahu pun orang lain.

I find solutions not rage rage rage which leads to nowhere.

Dan ya saya sendiri kumpul modal dari hasil solekan guna makeup kit percuma dari Maybelline.

Dan saya memang asyik pusing modal, pusing modal, pusing modal sebab saya tak nak buat loan lagi setakat ini.

Arwah Bapa saya tak pernah dump modal kepada saya tetapi cuma bagi edukesyen, kereta untuk pergi kelas (yang saya gunakan untuk buat kerja luar juga untuk cari duit time belajar walaupun dia tak suka sangat tapi saya memang suka cari duit sediri) juga doa dan harapan. Ok itu lagu.

Ikuti pelbagai kisah menarik di The Vocket.


Tips Penting Buat Mereka Yang Gagal Jelaskan Bayaran Kereta

Menurut laporan Agensi Kaunseling dan Pengurusan Kredit (AKPK) banyak kes muflis dalam kalangan rakyat Malaysia adalah disebabkan oleh masalah hutang kad kredit dan juga hutang kenderaan.

Menyedari akan perkara ini, Persatuan Keselamatan Pengguna menyediakan satu garis panduan penting buat individu yang tidak mampu untuk meneruskan bayaran kenderaan mereka.

Sekiranya anda terlibat dalam permasalahan seperti ini, anda dinasihatkan untuk tidak sesekali;

1. menyerahkan kepada pihak ke-3 untuk sambung bayar/ skim sewa.
2. sembunyikan daripada pihak bank elak kenderaan ditarik.
3. menjual komponen kenderaan dan sebagainya.

Jika anda melakukan salah satu daripada perkara diatas, maka pihak bank akan memasukkan nama anda dalam senarai hitam, CCRIS, dan anda akan dikenakan pelbagai denda serta caj upah tarik kereta, upah simpan stor dan banyak lagi.

Oleh itu, tindakan terbaik yang boleh dilakukan adalah anda disarankan untuk pergi ke bank terbabit dan menyerahkan kunci kereta anda kepada mereka.

Bank akan menyimpan kenderaan anda dan memberi tempoh selama 21 hari daripada tarikh penyerahan untuk dituntut semula.

Sekiranya anda tidak menebus balik dalam masa 21 hari tersebut, pihak bank berhak untuk melelong kenderaan anda dan hasil daripada lelongan tersebut akan ditolak baki hutang anda dengan bank. Bakinya pula akan diserahkan kepada anda.

Untuk pengetahuan anda, pihak bank tidak boleh menarik kenderaan anda sekiranya:

1. finance sudah melebihi 75% kecuali dengan surat dari mahkamah.
2. kereta anda berada di kawasan kediaman berpagar.
3. pada hari cuti umum.
4. selepas jam 9 malam.

Agen penarik kereta juga mestilah mempunyai kad autoriti Ejen Perolehan Semula (EPS) daripada KPDNKK.

Sekiranya agen penarik kereta datang lebih daripada seorang, kesemua daripada mereka mestilah mempunyai kad EPS. Sekiranya salah seorang daripada mereka gagal menunjukkan kad tersebut, anda berhak untuk membuat laporan polis kerana membawa gangster. Anda juga boleh membuat laporan polis kerana mereka telah menyalahi akta pengguna.

Semoga dengan perkongsian ini dapat memberikan manfaat kepada mereka-mereka yang terlibat. Jadilah pengguna yang bijak.

LIKE dan FOLLOW Vocket di Facebook serta Instagram


‘Apa Salah Saya?’ – Lelaki Keliru Kereta Myvi Kena Clamp Walau Parkir Di Petak Kosong

Jika sesebuah kenderaan diletakkan pada kawasan dilarang, kenderaan tersebut memang boleh dikenakan tindakan clamp sebagai ‘hukuman’. Namun bagaimana pula jika anda jadi seperti pemilik ini, kereta Myvi kena clamp walaupun dia telah meletakkannya di ruangan parkir yang sepatutnya.

Menurut lelaki itu, dia meletakkan keretanya di kawasan parkir dalam pusat beli-belah. Apabila hendak pulang, dia mendapati keretanya telah kena clamp dan ada sekeping notis denda meminta bayaran RM100 untuk membuka clamp tersebut.

Dalam video berdurasi 41 saat itu juga, dia menjelaskan bahawa tiada ‘notis’ atau ‘tanda’ menyatakan tidak boleh meletakkan kenderaan pada ruang parkir itu.

Dia turut menegaskan keretanya juga tidak menghalang laluan mana-mana kenderaan lain. Ini kerana kereta di hadapannya milik rakan dan dia boleh terus keluar dari tempat parkir itu tanpa sebarang masalah.

Perkongsian video itu turut menimbulkan tanda tanya di kalangan netizen, ada mendakwa berkemungkinan parkir itu khusus untuk kedai cuci kereta yang ada bersebelahan.

Ada juga yang pernah menghadapi ‘situasi sama’ menyatakan gara-gara mereka terlupa kunci kereta, jadi ada pihak yang clamp kereta terbabit atas sebab keselamatan bagi mengelakkan kereta itu daripada dicuri.

Tidak kurang juga ada berpendapat, kotak parkir yang mempunyai nombor itu sebenarnya ‘parking khas’. Manakala bagi parkir yang tidak mempunyai nombor pula barulah boleh digunakan oleh pengunjung pusat beli-belah tersebut.

Dalam pada itu, orang ramai menyarankan kepada pemandu Myvi itu agar pergi ke pejabat pengurusan pusat beli-belah tersebut bagi mendapatkan penjelasan sebenar mengapa keretanya kena clamp semasa meletakkan kereta di ruang parkir itu.

Netizen juga memintanya update  video baharu supaya mereka tahu apa ‘kesalahan’ yang dibuatnya sehingga kereta kena clamp.

Kemas kini 7 September 2022, 12.30 tengah hari — Klik sini untuk baca kenyataan penuh penjelasan yang dikongsikan oleh pihak pihak pusat beli-belah mengenai isu Myvi kena clamp.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Seorang pemandu Honda sanggup mengundur kereta walaupun tayarnya mempunyai clamp gara-gara enggan bayar denda sebanyak RM50. Baca lebih lanjut melaluia pautan di bawah.

Mahu Elak Bayar Denda RM50, Pemandu Honda Ini Sanggup Lenyek ‘Clamp’ Sewaktu Undur Kereta

Tindakan Lelaki Ini Mengamuk Kereta Kena ‘Clamp’ Undang Pertikaian Netizen


Apa Saya Belajar Daripada Tukang Cuci Berbangsa India Tentang ‘Toleransi Agama’

Selalunya bila balik dari KL, sampai toll Tanjong Malim aku akan berhenti solat di surau exit Tanjong Malim ni.

Kebanyakan kalinya aku sampai lewat tengah malam, dan ada beberapa kali juga aku terserempak dengan auntie India ni tengah cuci atau kemas surau masa aku nak masuk solat.

Tadi sekali lagi aku terserempak dengan auntie tengah sapu luar surau dan kemudian dia ke dalam pula tolak air lantai yang bertakung tu keluar.

Tak macam selalu di tengah malam, bila mana aku pun touch n go nak solat dan fikir balik cepat sebab badan penat, tak ada lah aku nak bersembang-sembang dengan auntie Bakkiam ni. Hanya senyum dan berbalas angkat tangan.

Tapi kali ni aku tak ada benda nak rushing, aku tunggu dia setel kerja saja aku nak tegur bersembang.

Dia nampak aku, dia senyum aku pun senyum.

“Auntie Bakkiam, tadi saya ada ambil gambar auntie, tak apa ya”

Auntie Bakkiam senyum lagi, sambil hangguk-hangguk.
Memang dia tak sedar masa aku snap gambar dia tengah menyapu, dan aku memang niat akan beritahu.

Dia sandar penyapu lidi ke dinding, kemudian lipat pula sejadah yang terbentang di ruang solat (jenis lepas solat biar tinggal sejadah terbentang kat ruang solat ni memang ramai yang selalu buat) dan sangkutkan di tempat sejadah.

“Auntie satu hari berapa kali cuci ini surau?” Tanya aku lepas dia setel susun semua sejadah.

“Tak tentu. Kalau ada hujan lebat macam tadi, mesti selalu mau cuci sebab air hujan sudah masuk. Lain-lain ini sejadah semua mesti mau lipat kasi susun.
Lantai ini kotor itu selipar kasut masuk pun mesti kasi cuci.
Itu malam kalu binatang kecik terbang banyak mati jatuh atas lantai, mesti mau cuci juga” – jawab auntie Bakkiam.

Aku tengok-tengok ke dalam surau. Memang selalunya kemas, dan tak ada bau berkepam macam surau-surau shopping mall.

Auntie Bakkiam tengok aku dengan mata sedikit besar;

“Aiyooo, mesti la adik. Ini surau orang mau sembahyang. Tempat sembahyang mesti mau bersih, mesti mau kemas, mana boleh kotor” – agak tinggi suara auntie Bakkiam bagi penjelasan kat aku.

Aku senyum. Aduhaiiii tersentuh betul hati aku.

Betapa tak ada prejudisnya auntie Bakkiam dalam menjalankan tugas dia. Pada umur 60 tahun, dia jalankan amanah kerja dengan baik. Bukan setakat tu, dia juga faham pentingnya rumah ibadah yang mesti perlu selalu bersih.

Aku syak auntie Bakkiam ni tak ada pelajaran tinggi. Tapi macam mana orang tak ada pelajaran tinggi boleh ada sensitiviti tinggi dalam menjaga kepentingan penganut agama lain?

Menjaga surau ni contohnya. Cara dia jawab tadi pun macam terkejut seolah olah aku ni bodoh ke pergi tanya kenapa kena cuci kemas surau banyak kali? Aduhh.

Kita yang pandai belajar tinggi sangat ni pula asyik bercakap pasal entitlement dan selalu pula melihat latar agama bangsa sebagai parameter dalam membuat penilaian ke atas orang lain.

Benda ni nampak simple, tapi dalam maknanya kalau kita kaitkan pada situasi masyarakat kita hari ni.

Hal macam auntie Bakkiam ni menyedarkan kita, bahawa masih ada insan-insan mulia dari pelbagai latar bangsa dan agama yang kita selama ni tak peduli pun akan kewujudan dan kerja kerja mereka memelihara dan menjaga kepentingan kita.

Mungkin ini mesej toleransi beragama yang boleh kita ambil pelajaran dalam mendidik hati nurani kita untuk sentiasa menghormati dan bertolak ansur dalam mengurus kepelbagaian fahaman/kepercayaan dikalangan masyarakat.

“Auntie, saya nak masukkan gambar tadi dalam Facebook tau” – aku ketawa kecil.

Auntie Bakkiam macam tadi juga, dia cuma senyum.

Siap kerja dia, aku masuk surau ambil wuduk dan solat Asar.

Aku doakan auntie Bakkiam panjang umur dan sihat tubuh badan supaya dia boleh terus berkhidmat menjaga kebersihan dan kekemasan surau ni.


Apa Sebenarnya Fenomena ‘Wow Cool Post, Thanks For Sharing’ Ini?

Baru-baru ini, kelihatan seperti satu gelombang baru telah melanda warganet di laman sosial Facebook. Jika anda perasan, pada setiap ruangan komen pada posting di Facebook, akan dibanjiri dengan komen “Wow Cool Post, Thanks For Sharing”.

Menjadi satu tanda tanya sama ada ia adalah gelombang virus atau spam terbaharu. Akan tetapi, menerusi satu pertanyaan di Reddit mengenai isu ini, pelbagai pendebatan jawapan mengenai fenomena yang berlaku ini.

Ada yang berpendapat bahawa para pengguna yang meninggalkan komen seperti itu kerana ingin mendapatkan gelaran ‘top fan’ atau ingin mengekalkan gelaran mereka. Untuk pengetahuan anda, gelaran ‘top fan’ merupakan ciri baru yang diperkenalkan oleh Facebook khas untuk pengguna yang aktif dalam memberi komen dan reaksi dalam sesuatu page itu.

Selain itu, ada juga yang berpendapat bahawa ia merupakan sebagai tanda protes daripada pengguna kepada sesuatu page itu untuk memberikan bahan yang berilmiah dan bukannya sebaliknya. Akan tetapi, apabila ramai yang melihat komen sedemikian, para pengguna yang lain turut menggunakan komen yang sama tanpa mengetahui tujuan asal.

Menurut Gamingph, sebenarnya posting tersebut bermula dari satu virus spam yang merebak di Facebook, kemudian pengguna yang tidak terkena virus tersebut melihat ia seperti satu trend dan mengikutinya.

Jika kita perhatikan, pengguna-pengguna media sosial sering mengikuti trend yang ada di media sosial dan tidak mengetahui tentang baik atau buruknya. Segelintir pengguna tidak memikirkan kesan dari trend yang mereka lakukan. Sebagai pengamal media sosial, anda haruslah bijak memilih dan berhati-hati dalam mengikuti trend yang sering tular.

Jangan sampai ia membahayakan kehidupan anda atau menjengkelkan pengguna lain. Anda rasa cool atau tidak sekarang?